
MARKO RASICA: BOGORODICA 



GOD. I. 


U ZAGREBU, 20. VELJAČE 1923. 


BROJ 8. 


TRIPTYHON. 

1. Doček 

AMO na svrsi puta stajaše dvorac moj 
U njemu čekah Nju. — Prozori ko oči žarke 
Daleko preko polja uprijevši pogled svoj 
Pozdrav i čežnju joj šaptahu i ljubav bez varke. 

A kada praporci zveknuše, zadrhta dvorac sav 
Jer Kraljica njegova dođe. Na teškim vratima dvora 
Iz davnog sna se prenuv — zariknu kameni lav 
I zvono drevnoga tornja samo se glasilo zgora. 

2, Poklon 

Te noći zvijezde skidoh i Njoj ih stavih pred noge, 
Mjesecu koprenu oteh, da Njezin zavijem struk — 
Ona je zvijezde rasula, nogama zgazila mnoge, 
Srebreno tkivo je rastrgla kano za prkos i rug. 

»Zar nemaš više« reče, i tražeći pruži ruku, 

A ja od sreće pjan, što smijem da pružim Joj dar 
Iz grudi trgoh srce, Njojzi ga stavih u ruku 
I klonuh k Njezinu skutu, rub da mu taknem bar 


TIHO PUZI MRAK,,. 

IHO puzi mrak 
Izmed vrba sneni’. . . 

U tajneni lug 
I vrtić zeleni 
Tiho puzi mrak . . . 

U vrtiću sam 

Među cvijećem hodam. 

Tiho puzi mrak, 

Pa se čuvstvu podam 

U vrtiću sam . . . 

Bajni dragin glas 
Sumrakom zamnijem . . . 

U vrtiću sam 
Tužne zvuke pijem: 

Bajni dragin glas . . . 

1. VII. 1919. Davorin M. Robotić. 

NA SKRIŽANJU. 




A kada uzdigoh oči, zdaleka začuh zvuk 
Kano da praporci zveče. 

I hitro skočivši oknu ugledah crni put, 

Gdje bijeli svemir siječe. 

I shvatih, da je nema, kad vidjeh lava gdje plače, 
I klonuh, kad i u tornju zvono jecati zače .... 

3. Refrain 

Pa svršeno je. — Neka tuži zvono, 

A ja ću uz žiška samrtni kriješ 
Slomljene duše, zamrlih grudi 
Prezreno srce složit u lijes, 

Moleći tiho i predano .... 

Pa kad će jednom živote ljudi Gospod da sudi 
I mene zovnut, neka mu srce dadem iz grudi, 
Jauknut mrtvo će srce — bol će ga zbudit, 

A bolnom srcu ni Gospod ne će sudit. 


PVVE belkaste steže si v susret putujeju 
jim mesec prisvetlil je rani 
i z belim se putom ve lepo rukujeju 
stiha tak stiha kak lani. 

Z daleka su steže prihajale duge 

i puti z daleka su prišli 

čez ćelo to vreme su žalno zdihavali 

i vre su je komaj se zišli. 

Kaj buju kaj buju skup z mirom putuvali 
nemirni ti puti i steže 

ii buju se vrbe za pute postavile 
pri stezi pak svetlile breze. 

Kak lani se puti i steže kušujeju 
kak lani su ruke si zplele 
al negdo je negdo mi ftičice moje 
pridržal si rukice bele. 


Stjepko Vrtar 


Čakovec, 1922. 


Nikola Pavić 


141 





































God. I, 


VIJENAC 


Broj 


8. 


BRAK MALE RA 

ROMAN IZ OBIČNOG ŽIVOTA U VELIKO DOBA. 
Napisao SLAVKO JEŽIĆ. 


5. 

ETIRI se noći o ponoći za tihi Aran- 
kin kucaj otvarala vrata Cezarove 
sobe. 

A kad je svanulo peto jutro, Aran- 
ka je otišla. Bila je hrabra i silila se, da bude ve¬ 
sela. Ali kad je Aranka zadnji put stisnula Ceza¬ 
rovu ruku, učinilo joj se, kao da se zemlja okreće 
oko nje i kao da će se srušiti. No svladala se je. 
Dok su Margiti kapale suze niz lica, Aranka je sa 
smiješkom mahala rukom Cezaru zadnji zbogom. 
Istom kad je vlak krenuo, i djevojke ostale same 
u vozu, bacila se Aranka sestri oko vrata i zari- 

dala je glasno- 

Aranka je otišla . . . 

A Cezar je ostao sam i tužan. Vidio je u duhu 
Aranku, gdje se vozi, gdje se sve više i više uda- 
ljuje od njega — i mislio je, da će očajati. Hodao 
je kao lud po sobi, gledao razbacanu posteljinu, 
zgnječene jastuke i sjećao se . .., Kad već nije mo¬ 
gao izdržati, pobjegao je napolje, odjurio je u grad 
i cijeli dan lutao okolo bez cilja. Ni jesti nije mo¬ 
gao. Kad se povratio, ispio je samo čaj i zatvorio 
se u sobu. Mislio je, kako sada Aranka dolazi kući, 
kako je dočekuju roditelji i prosac, kako je svi 
grle i ljube — a on je sam, sam! . . . Cijele noći nije 
oka stisnuo. Tek pred zoru je usnuo. 

Drugi dan se probudio malo prije podneva. Bio 
je strašno gladan. Objedovao je sam kod »njihova« 
stola. Iza toga % se zavukao u sobu i snatrio je či¬ 
tavi dan. Naveče mu je Aurora ponudila da sjedne 
s njihovim društvom k stolu. Bile su tu: Aurora, 
gospođa Mira, mali Vanja i njegova guvernanta. 
Sa zahvalom je prihvatio ponudu, jer mu je teško 
bilo samom kod stola, koji mu je budio toliko us¬ 
pomena. Aurora je mnogo govorila, malo je niša- 
nila i na tugu Cezarovu, ali on se činio kao da ne 
razumije, i brzo se oprostio iza večere. Do ponoći 
nije oka stisnuo, a kad nije bilo poznatog tihog 
kucaja, bol mu je stegnula srce i u suzama je 
usnuo. 

Treći je dan bilo nebo vedro, a sunce toplo. Ce¬ 
zar se rano probudio, ustao je i obukao kostim za 
plivanje; zatim se izvezao na čamcu i sam je ve¬ 
slao. Onda se kupao do podne. Kad je zazvonio 
gong, bio je vrlo gladan i jeo je s velikim tekom. 
Ali Aurorine aluzije rastužile su ga, i kad se po¬ 
vukao u svoju sobu, nije mogao zaspati. Sjetio se 
plesnih satova, što mu ih je Aranka davala obično 


u to doba, a to ga je tako stalo mučiti, da nije više 
mogao izdržati u sobi. Izišao je u park da sanjari. 

Tu je sreo Vanjinu guvernantu, koja se igrala 
s djetetom. Vanja pritrči k njemu kao k starom 
prijatelju i zamoli ga, da mu načini od papira lađu. 
Kad mu ju je načinio, išli su k moru da je spuste. 
A onda ga je Fraulein Mitzi zamolila, da ih malo 
proveze čamcem po moru. Kad su se vratili, bilo 
je vrijeme južini. Poslije južine otišli su se kupati. 
Cezaru je bilo malo lakše, što nije baš posve sam. 
Tom mu je zgodom prvi put upalo u oči, da Frau¬ 
lein Mitzi ima tijelo pravilno kao kakva grčka 
statua. Samo malo jače grudi i malo šire bokove. 
Mitzi ga je zamolila, da je uči plivati. Dok ju je 
podržavao, osjetio je na rukama njezine tvrde 
grudi, a to ga je podsjetilo na Aranku, i opet se ras¬ 
tužio. 

Kod večere je Aurora pripovijedala, kako je to 
zanimljiva knjiga Flammarionova »Pripovijest o re¬ 
patici«, hvalila je prirodne znanosti i list »Priro¬ 
du«. Čas kasnije je, na jednu malo zlobnu primjed¬ 
bu gospođe Mire, uzela svim žarom braniti tezu, 
da je Bog čovjeka stvorio od blata i udahnuo mu 
besmrtnu dušu . . . 

Da izbjegne debati, Cezar se radosno odazvao 
pozivu gospođice Mitzi, da joj pomogne ispirati 
fotografske ploče. Pričinilo mu se kod toga posla, 
da se Mitzi nekoliko puta zadjela grudima o njega, 
no to se u mraku lako slučajno dogodi. Da je malo 
iskuša, privine je na rastanku kao slučajno malo 
k sebi, a ona se nije opirala. I par su se časaka 
kao začuđeni gledali na pragu, a onda mu Mitzi 
zatvori pred nosom vrata. 

Cezar se u sebi začudio ženskoj lakomislenosti, 
a onda se zavukao u krevet i mislio je na Aranku. 
U snu ju je vidio obučenu kao nevjestu, s dugom 
bijelom koprenom i povlakom. Uz nju je stajao 
krasan mladić, u kom je Cezar prepoznao mlado¬ 
ženju. Bili su u crkvi, i upravo su izmijenili prste¬ 
nje. Na to su se poljubili... U taj tren se nekako 
zapalila mladenkina koprena i u tili je čas planula. 
Nastala strka i buka . . . Cezar se strese od užasa 
i zaviče: vatra, vatra! . .. 

U to se probudi — bilo je već jutro. Netko je 
čvrsto kucao na njegova vrata. To mu je listonoša 
donio brzojav! ... 

Cezar ga uzbuđeno otvori. Od Aranke! — »Ala- 
dar neobično zlatan. Sretna sam. Ne žalosti se. 
Mnogo poljubaca — Aranka!« . . . 

Brzojavka mu se klizne na pod. Klone na divan. 
Tako dakle? »Sretna sam!« ., . Za sama dva tri 
dana! . . . »Ne žalosti se!« .. . Dabome! Veseli se, 
da te je tako brzo zaboravila! Ta napokon — »Ala- 
dar je neobično zlatan«; što bi ti htio još? Zar ne 
vidiš, da tebe više ne treba, kad je drugi neobično 
zlatan? A ona je njemu predbacivala: loin des 
yeux, loin du coeur!,,, I on se toliko ža¬ 
lostio! — — — 

Tko zna, dokad bi ga morile teške misli, da nije 
na vrata pokucao mali Vanja i rekao, da ga dru¬ 
štvo čeka, jer je jučer kod večere obećao, da će 
ih sve izvesti na čamcu. Cezar skoči, istegne se i 
protisne gorko kroz zube: »V o i 1 a !« . .. 

Za par časaka bio je s društvom u čamcu. Iz¬ 
vezli su se na kupanje u obližnji zaljev. U čamcu 
je Aurora pitala Cezara malo zlobno, otkad je tako 
veliki prijatelj fotografijskog umjeća? On je indi- 
gnirano udarao veslima i rastreseno promatrao 
grudi gospođice Mitzi; Vanja se veselio, da će brati 
sitne kamenčiće za »piljkanje«. Gospođa Mira je 
slušala Aurorino bockanje i tiho se smiješila; nije 
govorila ništa. Fraulein Mitzi je nosila fotografski 
aparat, da ih snimi poslije kupanja. 

Kad su se okupali, a gospođica ih je Mitzi sni¬ 
mila — na silno veselje maloga Vanje — polije¬ 
gali su po obali da se sunčaju. Cezar se našao kraj 
Mitzi i gledajući je u njenu kostimu za kupanje, 
sjetio se, kako je Aranka bila krasna u svom tri- 
cotu. Da prevari bol, koja mu se hvatala srca, stao 
je tumačiti mladoj Njemici, kako bi njezinu pravil¬ 
nu tijelu bolje pristajao sam tricot umjesto tog ko¬ 
stima, jer svaka žena rado ističe, što ima lijepo na 
njoj — stidljivost je samo izlika za rugobu. Kre¬ 
posna žena mora da je jako ružna . . . 

Nešto je podalje Vanja donosio glatke i okrugle 
kamenčiće u Aurorino krilo, a Mira je oštrim, du¬ 
goljastim šljunkom risala geometrijske likove po 
pijesku. Cezar je čuo Auroru, gdje živahno tumači, 
kako je neki američki učenjak otkrio, da je raj ze¬ 
maljski bio na Aljaski, a ne, kako se krivo mislilo, 
u Mezopotamiji. . . Mira se samo smješkala svojim 
neodređenim smiješkom, a kad je Cezar bacio ona¬ 
mo pogled, činilo mu se, kao da mu se Mira tim 
osmjehom ruga- 

Popodne je Mitzi zaista obukla duboko izrezani 
tricot, u kom su se upadljivo isticale njezine lijepe 
forme. Cezar je sada mogao bez zapreke proma¬ 
trati punoću njenih grudi i oblinu bokova. A kad 
se tricot smočio na njoj i priljepio joj se uz tijelo, 
bila je vrlo zavodljiva. 

Cezar se grizao u duši, jer su mu taj tricot i te 
lijepe forme neprestano dozivali u sjećanje Aran- 


ku, koja ga je sad zaboravljala u zagrljaju drugoga. 
Zato, kad se Mitzi legla poleđice na obali, da je 
osuši sunce, Cezar se ispružio kraj nje i pripovi¬ 
jedao joj razne šale i domišljaje. Kod toga se si- 
grao njenim prstima i gladio joj punačku ruku. I 
kao slučajno, najednom mu se ruka kliznu ispod 
njenog pazuha pod tricot i zahvati joj napetu grud. 
Mitzi je malo zadrhtala, ali se nije makla i nije 
rekla ništa. On je i dalje pripovijedao pošalice i 
gladio joj polako grudi. Ona se smijala i nije se mi¬ 
cala. Onda su začuli korake i opazili gospođu Miru 
kako se približava. Cezar brzo potegne ruku, a 
Mitzi ostane i dalje mirno ležati. 

Smućen i razdražen događajima toga dana, osta¬ 
vio je Cezar Mitzi s gospođom Mirom i otišao je, 
da se preobuče za večeru. Dok je lunjao po sobi, 
ne znajući što da pravo počne, odškrinula se vrata, 
a na njima se pomolila plavokosa Mitzina glava. 
Sa smiješkom ga je upitala, hoće li joj večeras 
htjeti pomoći kod razvijanja fotografija, a on joj 
napola rastreseno obećao, da hoće. Kako je bio 
otvoren prozor, osjećala se promaja; zato je Mitzi 
ušla u sobu i zatvorila vrata. Bila je u tricotu i 
polazila je, da se presvuče. 

Cezar, kako je bio uzbuđen, prihvati je za ruke 
i stane gladiti svoje obraze o njene. Ona se očima 
smijala i privijala se k njemu bez otpora. Po ne¬ 
sreći, otkapči se kod toga puce na njenom lijevom 
ramenu, a Cezar otkapči i drugo puce i potegnu 
dolje tricot- 

Kad je opet ostao sam, Cezar je bio razdražen 
i ljutit na samoga sebe. Kakve su to ludorije? Zar 
je izgubio glavu? ... Pa onda, kakva je to žena? 
Gdje je tu Arankina strast, gdje onaj plamen, koji 
joj je buktio u svakoj žilici, koji joj se krijesio u 
crnim očima . .. 

Aranka! Aranka! . . . Predbacivao joj je, da ga 
je tako brzo zaboravila, a evo što je učinio on! Zar 
je on bolji? . . . Ipak, da nije bilo jutros onog brzo¬ 
java, sigurno se ne bi dogodilo ni ovo danas po¬ 
podne! 

Danas popodne! ... A sutra? Ili prekosutra? . . . 
Život teče mirno svojim tokom, a vrijeme vida i 
najljuće rane — tako bar vele. Čovjek se na sve 
navikne i sve se pomalo zaboravlja. Zaborav i na¬ 
vika dvije su sile, koje potajno upravljaju našim 
životom, a da ih i ne zamjećujemo ... 

Aranka! Aranka! . . . Zašto si me ostavila na 
času, kad su se mojoj duši otvorili vidici najveće 
sreće, kad mi je srce zakucalo po prvi puta od 
velike ljubavne strasti? .. . Zar ne osjećaš, da si 
prinijela k mojim ustima čašu slasti, iz koje je samo 

nekoliko kapljica kanulo u njih? — ali tko je od 
tog napitka jednom okusio, nikad više ne će moći 
da utaži žeđu! . .. 

-Kad se na glas gonga Cezar spuštao 

niza stepenice, osjećao je, da je danas pretrpio 
krizu, koja će možda odlučiti njegovim životom. 
Na čas mu se činilo, da će se kaniti svih pustolo¬ 
vina sa ženama, i čekati onu pravu, — a na čas 
je držao, da je najbolje da se zabavlja sa svima, da 
ih proučava — možda će tako najprije otkriti onu, 
koju mu srce traži. Jedno je znao, da je gospođica 
Mitzi stotinu milja daleko od one, kojoj on želi da 
se sav posveti. Eto, gospođa Mira ima bezbroj 
svojstava, koja je čine vrijednom najdubljih osje¬ 
ćaja, ali ona je udata — dakle ni ona nije ona 
prava ... A Aurora? — Ona je doduše gospođica, 
ali po godinama bi mu gotovo majkom mogla biti 
— ne, ona je to još manje, nego ikoja! . . . 

Gdje li je ona prava?!- 

Kod večere je ispočetka bio mučaljiv, a tek 
kasnije se upustio u debatu s Aurorom, kad ga je 
ona uzela dražiti, da je ženskar, i tvrditi, da su svi 
muškarci jednaki. Samo trče za suknjama, a od 
vlastitih žena zahtijevaju, da budu vjerne i pošte¬ 
ne. Društvo je krivično za žene; ona odobrava 
ženski pokret za emancipacijom; gotovo su joj 
suze navrle na oči od oduševljenja, kad je govorila 
o Mrs. Pankhurst.. . 

Cezar je branio muškarce. On da nije protiv 
emancipacije, ali uvijek će se boriti protiv toga, 
da žena smatra ciljem svoga života izgubiti sve 
osebine ženstva i izjednačiti se životom, manira¬ 
ma i običajima s muškarcem. Možda je priroda bila 
okrutna prema ženama, ali tako je udesila, da mu¬ 
škarac nosi zlo izvan kuće, a žena ga nosi u kuću. 
Zamislimo samo slučaj materinstva: Ima li užasnije 
stvari, nego ako otac sumnja o očinstvu djeteta?... 
Pa mati — ako zaslužuje to časno ime — nepri¬ 
spodobivo više znači za dijete od oca; nijednom 
djetetu, kad poodraste, nije strašno čuti: život 
tvoga oca nije bio sasvim besprikoran u bračnom 
pogledu! Ali čuti takvo što za majku bilo bi užas¬ 
no -— 

— Dabome, prekinu Aurora Cezara. Ali to je 
samo posljedica socijalnog odgoja. Zašto bi muška¬ 
rac imao veća prava od žene? Naprosto zato, jer 
je zakon postavljao muškarac . .. 

— Ne govorite toga, gospođice Auroro! Sasvim 
je drugi psihološki i fizički proces kod muža, negoli 
kod žene, koji vodi do bračne nevjere. I čitajući 
stručne autore, doći ćete do uvjerenja, da ista 
funkcija može značiti neopisivo više za ženu negoli 
za muža. . . . što je kod muža katkad samo lako- 


umnost, kod žene je često pokvarenost, što je za 
muža samo posrtaj, za ženu je redovno pad. . . 

— Ipak je žena mučenica, tvrdila je Aurora. 
Nije teško biti otac djetetu, ali teško ga je roditi. . 

Cezar baci pogled na Miru i opazi, kako joj je 
jedva zamjetljivi podrugljivi smiješak preletio li¬ 
cem. Shvatio je, da joj je smiješna stara djevica, 
koja ističe muke materinstva . . . Ali zašto sama 
ništa ne govori? 

— Vi zaboravljate, odgovarao je Cezar, da je 
muškarac za naknadu preuzeo druge terete na 
sebe, koji su barem tako teški. Uzmite samo voj¬ 
nu dužnost! . . . Evo već četvrtu godinu, što smrt 
kosi milijune mladih ljudskih života, a toliko žena 
nikad ne umire kod poroda, makar računali i re¬ 
lativno u čitavom nizu godina .. . Napokon, čemu 
ovo međusobno predbacivanje? Ako je priroda 
udesila muškarca sposobnijim za javni život, a že¬ 
nu prikladnijom za dom — u čemu je tu nepravda? 
Ja se s poštovanjem klanjam pred majkama, koje 
su odgojile generacije čestitih ljudi, pred ženama, 
koje su bile pouzdani i vjerni drugovi svojim mu¬ 
ževima .... koje su muškarcu, izmučenu u život¬ 
noj borbi, znale dati ipak osjetiti dijelak životne 
sreće, kad se sklonuo na svom domaćem ognjištu... 
Vjerujte mi, ja velim s pjesnikom: 

Ehret die Frauen, 

Sie flechten und weben 

Himmlische Rosen 

Ins irdische Leben- 

Cezar zašuti. Počeo je više od inata da brani 
muškarce, a svršio je braneći žene. Vjerovao je u 
ono, što je govorio. Možda se i on kada ogriješio 
o svoja načela . . . možda je i on prošao kao krivac 
kroz čiju obitelj ... A napokon i ono »prije obi¬ 
telji«. — zar to nije krivnja? ... — A Aranka? . .. 

Aurora je ispočetka pokušala prigovarati, ali 
poslije ju je zanio val uvjerenja, koje je izviralo iz 
Cezarovih riječi, pa je zašutjela. Tko zna, nije li 
i ona samo zato slavila Pankhurstovu, jer joj je 
život razorio malo po malo sve iluzije o sreći i o 
materinstvu. Bila je već u godinama, odgajala je 
tuđu djecu, a vlastite nije imala . . . 

Gospođa je Mira slušala njihovu diskusiju s vi¬ 
dljivim interesom, ali nije rekla ništa. Nekoliko 
se puta činilo, kao da želi nešto prigovoriti Ce¬ 
zaru, ali se svaki put suspregla. Na koncu je samo 
dodala mirnim svojim glasom, koji je uvijek imao 
ironički prizvuk: 

— Drugo su ovakve akademičke rasprave, a 
drugo je život. . . 

Cezar je zašutio. Učinilo mu se, da ta ironija u 

glasu ide njega. Možda mu hoće reći, da ni on nije 
tako »idealan«, kako bi trebao da bude muškarac? 
Možda nišani na Aranku? Ili čak i na Fraulein 
Mitzi? Kad je danas popodne ležao s njome na 
obali, gospođa ih je Mira možda promatrala! Ta 
i ujutro im je dobacivala porugljivi pogled! .,. 

Taj čas primijeti, da guvernante više nema kod 
stola. Kad se razvila debata, stala se dosađivati, 
jer i onako nije razumjela jezika, — a osim toga 
je vidjela, da joj Cezar ne će večeras moći poma¬ 


gati kod ispiranja ploča, kad je zapao u razgovor. 
Šteta! sad, kad su se stvari stale razvijati pravim 
tokom! . .. Digla se sama i odnijela je Vanju, koji 
joj je zaspao na krilu. 

Kad je Cezar prestao govoriti, nastala je neko 
vrijeme šutnja. Aurora se zagledala u zvijezde, 
sjetila se Flammarionove repatice, i stala uvjera¬ 
vati Cezara, kako bi komet, kroz čiji rep ima lje¬ 
tos zemlja da prođe, mogao uništiti sav život na 
našem planetu i donijeti nam sudnji dan . . . 



MARKO RAŠICA : DVA SU BORA NAPOREDO RASLA 


(Radnja za izradbu u mozaiku.) 


Zatim se sjetila mrtvih, koji će uskrsnuti na 
posljednjem sudu, i uzela je govoriti o duhovima. 
Vjerovala je u spiritizam i njegova otkrića. Na 
jednoj seansi rekao joj je Garibaldijev duh, da će 
se iste jeseni udati. To je bilo pred deset godina. 
A* preklani joj je rekao duh Napoleonov, da će se 
njihova familija povećati za jednog člana. Svi su 
vjerovali, da će se Aurora udati. Ali, po nesreći, 
to je kuzina Lela zanijela i rodila lani malu kćer- 
kicu .. . Nato je Cezaru, koji je te rodbinske veze 
Aurorine slabo pamtio, uzela možda po deseti puta 
tumačiti svoje srodstvo s Mirom i Brankom, zatim 
s Lelom i Ksenijom, sve kuzinama u prvom, dru¬ 
gom i trećem koljenu . . . 

Cezar je rastreseno slušao i želio dokučiti, čime 
su sad zaokupljene Mirine misli. Ona je gledala u 


daljinu, u more, u zvijezde, kuda Ii — i katkad bi 
joj licem preletio jedva zamjetljivi trzaj. Gdje su 
sad njezine misli? 

Rastali su se tiho i gotovo bez riječi. Jedino 
Aurora je neprestano govorila, ne brinući se, da li 
je tko sluša ili ne, i sretna, da može govoriti, a da 
joj nitko ne protuslovi... 

... Po noći je Cezar sanjao, da je došao konac 
svijeta. Vidio je Auroru, kako jaši na kometovu 
repu, a oko nje duhovi plešu vrzino kolo. Ona je 
držala na grudima dojenče, a u desnoj ruci ku¬ 
haču i žestoko mahala njome te uzbuđeno nešto 
tumačila. A njemu se činilo, kao da od časa na 
čas razabire njezine riječi: Aljaska — zemaljski 

raj.. . repatica — sudnji dan- 

(Nastavit će se.) 

M'ARIKA, KRALJICA SAMODIVA 

PO MOTIVIMA IZ BUGARSKE NARODNE PJESME 
Napisala ANTONIJA K. CVIJIĆ. 


tff/Nfl':OD visokom šumovitom planinom, iza 
koje sunce rano legne, brala lijepa 
Marika, majčina jedinica, neko čudno 
strano cvijeće. Bilo nalik jedno na bi¬ 
jeli crkveni tornjić, drugo na tursku izvezenu pa¬ 
pučicu, treće na šaroliku lepirastu lepezu, a tako 
čudna lišća i mirisa, da se Marika prigibajući se 
i berući grohotom smijala. Od slatkog je smijeha 
pala u travu, i u smijehu se po zelenilu valjala, pa 
nije spazila, da se primakla dubokoj tamnoj gu¬ 
duri, u kojoj su obitavale samodive. Začuvši u du¬ 
bini bezbrižan djevojački smijeh ove su se polako 
lebdeći uzvinule, slađanom parom Mariku oma- 
nule te ju tihom pjesmom uspavale. Kad je tvrdo 
bila usnula, samodive se stale savjetovati. 

Prva će: »Uzmimo Mariku za kraljicu!« 

Druga će: »Kako ćemo je uzeti, kad je majci si¬ 
nak i kćerka!« 

Treća će okrutno: »Uzet ćemo je! Majka će vje¬ 
čito za njom kukati, a mi ćemo se tome radovati! 
Ponedjeljkom kukat će uz korito, utorkom u ma¬ 
lenu vrtu, dok plijevi, srijedom u polju, dok ku¬ 
pus sadi, četvrtkom u vinogradu, dok lozu veže, 
petkom u njivi, dok okapa, subotom kraj vretena, 
a nedjeljom kukat će najjadnije na groblju iza 
crkve!« 

Prva i druga samodiva kimnule nijemo, da pri¬ 
staju. Sve tri se sada nadvile nad Marikom pa joj 
šaptale: »Digni se, Marika, digni se, Tvoja ljepota 
nije za bugarskog čobana, niti za turskog zulum¬ 
ćara, već je tvoja ljepota, da se sjaji kano kraljica 
među samodivama!« 

Marika međutim snivala slatki sanak. U snu 
slušala čudno ono cvijeće, bijeli crkveni tornjić, 
tursku papučicu, šaroliku lepezu i sve druge, kako 
joj govore: »Marika, u dobar čas susrela si samo¬ 
dive!« , | jlj! 

Djevojče na to protrlo oči, te ugledalo bijele 
vile, kako joj slatko govore: »Marika, idi kući 
k majci, pa joj reci, da ti je suđeno, da budeš kra¬ 
ljicom samodiva. Ako ti majka brani, tad joj reci: 
Majko, majčice, tvojoj će kćerci ondje biti lago¬ 
dnije živjeti nego li u selu. Nikad ne ću prati ru- 
benine, ni plijeviti vrta, ni saditi kupusa, ni ve¬ 
zati loze. Nikad mi žuljevi ne će nagrditi bijelih 
ruku, nikad mi danje sunce ne će opaliti bijelog 
vrata, nit će mi suze bijede nagrditi očiju!« 

Marika se digla kao u omari ne znajući za sebe 
ni za svoju volju pa je krenula u selo k majci i sve 


joj govorila, kako su je samodive bile uputile. 
Majka na to ljuto propakala i stala jadikovati: 
»Marika, čedo moje jedino, ne ostavljaj jadne svoje 

majke!« 

No u Marike kano da se okrutilo srce, nije čula 
ni majke ni njene jadikovke, već odjurila u planinu, 
gdje su je čekale samodive. One su je mirisom 
uspavale, bugarsko joj seljačko odijelo skinule pa 
je zavile u pahuljaste bijele halje. A kad se Marika 
digla, bila je ljepša od stambulske sultanije, lakša 
cd majčina uzdaha i bjelja od gorskog netaknutog 
snijega. Postala je kraljicom samodiva. 

U njenu selu živio mlad čoban, imenom Penčo 
sa slijepom svojom staricom majkom. Dok bi ona 
kraj ognjišta sjedjela i prela, a on se s ovcama 
spremao na pašu, govorila bi mu zabrinuto: »Pen¬ 
čo, sinko, ne tjeraj ovce pod planinu u šumu samo¬ 
diva i ne sviraj ondje u frulu, jer će te odjednom 
okupiti samodive i čaroban boj s tobom zame¬ 
tnuti!« 

No Penči se prohtjelo boja sa samodivama, stoga 
je svoje ovce tjerao pod planinu u šumu samodiva, 
ondje sio pod smreku pa stao tiho i ganutljivo pu¬ 
hati u frulu. Odjednom se pred njime stvorila sama 
kraljica samodiva. Nad travom lebdeći velikim ga 
začuđenim očima gledala, sa sviju ga strana obišla, 
a odjednom u njoj uskrsnule nedavne uspomene iz 
djevojaštva, i ona tiho ciknula: »PenČe!« 

No Penčo njen cik nije primijetio, već prekrasnu 
samodivu, prerušenu u momačko odijelo, posprdno 
promatrao, a onda ju obijesno izazvao: »Maleno 
momče, ako je u tebe muška snaga, a djevojačka 
gipkost, ajde da se u hrvanju ogledamo!« 

On skočio na noge, odriješio debeli vuneni po¬ 
jas, bacio u travu svoju šubaru i zasukao rukave 
bijele košulje. Tad oni zametnuli boj. Hrvali se tri 
dana i tri noći. Treći je dan Penčo svoju protivnicu 
gotovo već bio nadvladao, kadno je ona u krajnjem 
času dozvala svoje sestre samodive pa im šapnula: 
»Ako mi za vremena ne pomognete, uzalud mi 
čarna moć, Penčo će me svladati!« 

U taj čas digle se samodive u visinu, dugačkom 
svojom kosom i valovitim skutovima uzvitlale silne 
oblake, rukama hvatale munje i njima drmale po 
svemiru, da se pod planinom začulo praskanje i 
grmljavina. Penčo se odjednom našao usred silne 
oluje, pred očima mu se smrklo, u ušima mu tut- 
njalo, a pod nogama mu se zemlja silno tresla od 
strašne lomljave stabala. Ovce se razbježale u ne- 

povrat, a njega dizao težak oblak pa ga odnio ne¬ 
kuda za planinu. 

Sedam godina Penčo ovdje boravio među samo- 
divama. Ali nijedne od njih nije mogao nazvati po¬ 
sestrimom, jer bi one svaki dan mijenjale obraz, 
lik i ruho. Napokon je minulo tih sedam godina 
nerada i plandovanja, a približavalo se njegovo 
oslobođenje. Sunce sjalo žarko, a on se zavukao 
kraj vode u gusto šikarje, da se ohladni, kadno 
spazi tri mlade samodive, što su došle na vodu, da 
se okupaju. Uz pjesmu i šalu one se razodijevale, 
ostavivši na sebi jedino tanano velo djevojaštva, 
pripasano uz bokove srebrenim pojasom. Najljepša 
i najmlađa među njima bila je kraljica. 

Dok su one po vodi čeprkale, veselo se draškale 
i vriskale, Penčo se prišuljao, ukrao im halje pa 
ih sakrio za grm. Tek što je legao kraj vode u 
travu, one ga spazile, a kad su htjele da pobjegnu, 
opaze, da im je nestalo haljina. 

Prva samodiva zaviknula: »Penčo, mladi pa¬ 
stiru, vrati mi moje ruho, imam maćehu, koja će 
me ubiti!« 

Penčo odvraćao: »Daleko ti je maćeha!«, ali joj 
je ipak dobacio ruho. 

Druga zavapila: »Penčo, lijepo momče, vrati mi 
moje ruho, imam devetero braće, koji će me ubiti!« 

Penčo joj odvraćao: »Daleko su ti braća!« ali 
joj ipak dobacio ruho. One su se brzo odjenule i 
za čas iznikle. Preostala samo kraljica. Ona je u 
pljuskavu valu doplivala do obale, zagrnula se du¬ 
gačkim šašem i momku šapnula: »Penčo, druže iz 
djetinstva! Vrati mi moje ruho, pa ako te volja, 
povedi me sa sobom!« 

Penčo skočio, dobacio joj ruho, ona se u čas za- 
odjenula, stala pred njega, a on ju uhvatio u naru¬ 
čaj te ju je jureći kroz začarani kraj odnio put seta. 


Kadgod bi je putem pogledao, činila mu se bliža i 
ljudskija, dok nije blizu seta poprimila naravni svoj 
djevojački lik Marike. Prispjevši do njene kuće, 
našli su vrata zabravljena, a prozore crnim velom 
zastrte: majci puklo srce od čeznuća za jedinicom. 
Penčo s lakim svojim bremenom krenuo put crkve, 
ondje Mariki oko glave ovio nevjestin vjenac, a 
onda s njome pošao do svojeg doma.- 

Mlada domaćica nije nikako mogla da privikne 
kućnom poslu. Vazda bita nujna, nevesela, tiha i 
zamišljena. Kad bi sunce sjelo za planinu, a mje¬ 
sečina zasjala, tad bi ona zurila u daljinu kao van 
sebe. 

Jedne ljetne večeri, dok su sjedjeli pred kućom, 
ona se privinula k Penči pa mu rekla: »Mili moj 
druže, daj mi jednom zasviraj onako vrelo i za- 
mamljivo kao što nekoć vani na proplanku.« 

Penčo sav sretan izvukao iz njedara milu svoju 
staru frulu, pa zasvirao tako ljupko i žarko kao 
još nikada za života. Marika stala pred njega, sva 
natopljena mjesečinom, pridignula skute, tapkala 
nožicama, bacala ih i džipala kao obijesni dječarac. 
Penčo zastao pa je pitao: 

»Marika, ljubo moja, a zašto ti igraš kao muško, 
a ne kao žensko?« 

»Ne mogu«, odvrati ona zažarenih obraza, »dok 
mi ne vratiš moje ruho samodive, što si ga stavio 
pod ključ!« 

Penčo othrlio, da joj donese paučinasto ruho, 
kojim se ona mahom zaodjenuta, kosu širom ras¬ 
pleta, cipele izula pa iznova zaplesala. Penčo joj 
frulao tiho i strasno, zagledavši se u mlaku mjese¬ 
činu. I ona se onamo zagledala, ruke čeznutljivo 
prema visini raskrilila, nožicama po tratini lagano 
poigravala, sve dalje i dalje, dok nije u svijetloj 
magli iščezla. 


POD VJENČANIM VIJENCEM 

Napisao STJEPAN ILIJIĆ, 


OTO JI djevojka svježa i nasmijana kao cvijet 
obasjan prvim proljetnim suncem i gleda ve¬ 
selo u bučno društvo, koje ju okružuje. Sve joj iz¬ 
gleda preobraženo i ushićeno blaženstvom, koje 
joj u tim trenucima ispunjuju srce. 

Kroz ružičastu prizmu, koja joj zaokupljuje 
dušu, ona ne vidi, koliko je očiju gleda, u kojima 
podrhtava divlja iskra zavisti. 

Ostavite je na miru. Ona je sretna, ona prvi put 
u životu okušava sreću. — 


Ženik je promatra opojen njezinom mladošću, 
ljepotom i srećom. Ni on ne vidi, kakovim ga za¬ 
vidnim okom promatra mlađarija, što je ubrao naj¬ 
ljepši cvijet: što se osjeća sretnim. 

Eto tako su najljepši časovi u životu čovjeka 
oni, kad postane potpuno slijep za ljudske strasti, 
za zavist, mržnju — i uzdigne se visoko nad obični 
svakidašnji život. — 

Ali ti su časovi kratkotrajni kao i vjenčani vi¬ 
jenac djevojački. — 

MARIJA MAGDALENA 

DRAMA U TRI ČINA S EPILOGOM 
Napisao FRAN GALOVIĆ 


LICA: 


ISUS. 

MARIJA, mati njegova. 


DRUGI 

TREĆI 


JUDEJSKI MLADIĆ 


SIMON PETAR. 

IVAN. 

MARIJA MAGDALENA. 
MARIJA JAKOVLJEVA. 
SALOME. 

SIMON FARISEJ. 

JOSIP IZ ARIMATIJE. 
MARCELO, Rimljanin. 
PRVI FARISEJ. 

DRUGI FARISEJ. 

TREĆI FARISEJ. 

PRVI I 

DRUGI 1 MUŠKARAC. 
TREĆI J 

PRVI JUDEJSKI MLADIĆ 


PRVI 1 

DRUGI l RIMSKI VOJNIK. 
TREĆI j 

PRVI ) 

DRUGI } RAZBOJNIK. 
PRVA 1 

DRUGA DVORKINJA 
TREĆA I Mari i c Magdalene 

PRVA 1 
DRUGA/ ŽENA - 
JEDAN GRK. 

ASUR, sluga Mar Magdalene 
SLUGA CRKVENI. 


SLUŽAVKA Simona Fariseja 
UČENICI ISUSOVI. FARISEJI. RIMSKI VOJNICI. NAROD. 
DOGAĐA SE U JERUSALEMU. 


PRVI ČIN : Velika dvorana s trijemom kod Marije Magda¬ 
lene. — Predvečerje. 

DRUGI ČIN : Pred kućom Simona Fariseja. — Sunčani dan. 
TREĆI ČIN : Golgota. — Krvavo, teško sunce. 

EPILOG : Vrt Josipa iz Arimateje. — Jutro. 


U drhtavom čeznuću noćne tajne, 

Što gori kano usijano gvožđe 
Ni taknula, ni smjela da zaželi! ... 

A1 ja ću ipak —! 

Prva dvorkinja: 

(vežući joj đerdan oko vrata): 

Kažu, da je prorok 

I veći’ još . ., 

Marija Magdalena: 

Pa da je ne znam tko! — 

Ja vidjela ga nisam nikada 
I samo žudim, da ga jednoć gledam, 

Jer slutim nešto .. . 

(Časak umukne.) 

Možda izbavljenje 
I neki trak, što javlja se i diže 
U nepoznatoj šutnji zjenice, 

Te u snu sam ih možda sanjala, 

A1 negdje davno, pa se ne sjećam, 

A one meni zbore vječnim zvukom 
I šute vječno . . . 


PRVI ČIN. 

DVORANA U DOMU MARIJE MAGDALENE. 

Raskošni sjaj mramornih stijena i' stupova prolio se 
cijelim prostorjem i spaja se s onim sunčanim bljeskom, 
što dršće i gori nad čitavim gradom. Velikom dvoranom 
prostrto je mnoštvo teških sagova i krzna, zlato se žari na 
niskim (počivaljkama i stolicama, i sve je to puno sunca, 
drhtanja i opojnosti. Tamo dolje uzdiglo se nekoliko stepe¬ 
nica, a povrh njihove bjeline — ispod pozlaćenoga svoda, što 
leži na žutim stupovima — ispružio se dugačak i velik trijem, 
otkuda se spušta široko stubište na ulicu jerusalemsku. Iz¬ 
među stupovlja bliješi u suncu grad. Kuće se prepliću i 
miješaju sa zelenilom vitkih paoma; mramor i lišće, prašina 
i plavet neba sve je to zaronilo u onaj beskrajni žar. 

Marija Magdalena sjedi na počivaljci sprijeda. Dvije 
Dvorkinje je kite, a treća drži pred njom srebrno ogledalo. 

Marija Magdalena: 

Još ovu ružu . .. Tako! — Ovaj nabor 
Odgrni jače ... Neka bljesne grud 
U punom valu grimiznoga sunca! 

Nek razvratna i opojna bjelina 
I njegvu dušu smami.., 

(Pogled joj se šuštavo u dalekoj, nedohitnoj misli.) 

Govore, 

Da lijep je ko niko, i da nikad 
Još nije žena usne njegove, 


Druga dvorkinja: 

(otvarajući kutiju s prstenjem): 

Ne ćeš li se možda 
I pokajati stoga? ... 

Marija Magdalena: 

Da se kajem?! 

Ja kajala se jošte nikad nisam, 

Jer ne znam niti granice ni mjere 
Čeznuću svome. — Vječito je jedno: 
Razvalati i srnut naprijed! 

(Prvoj dvorkinji): 

Ded, pogledaj, da 1’ Asur dolazi? 

Prva dvorkinja 

(uspela se na stube trijema): 

Ne. Još ga nema. Ne vidi se nigdje ... 

Marija Magdalena: 

To dugo čeka. Već ga davno poslah, 
Da javi mi, kad u grad stupi on . .. 

Treća dvorkinja 

(držeći ogledalo): 

Još nikad nisi tako divna bila 
Ko sada . . . 

Marija Magdalena: 

Valja, da ga dočekam! 

Jer nije samo puka zapovijed 
Farisejska, da smamim pravednika, 
Već silna žudnja, silna kao more, 

U visove me diže!... 

(Prođe rukama preko čela.) 


Tako mi je, 

Ko nekoć, kad sam jadna lutala 
Za nepoznatom srećom . . . 

(Zagrabi rukama one nakite, što leže na stolu pred njom.) 
I sve zlato, 

Smaragdi, biser, jantar i topazi 
I vedra, plava blagost halkidona 



MARKO RAŠICA : BOGORODICA ZA CVIJETOM. 


I bogatstvo i raskoš, grimiz, halje, 
Na pozlaćenom stanu satkane, 

I mramor ovih dvorova i sanje, 

Što snivam ih na jakim grudima 
U zagrljaju vrelom nagih ruku, — 
Sve ovo pada, nestaje i gine 
Pred jednom željom samo . .. 

Prva dvorkinja 
Da ga vidiš? 


Marija Magdalena: 

Ne. — Da ga ljubim! — On tek mora biti 
Od sviju zemskih ljudi najljepši. .. 

Kroz pustinje se vlači samotan 
Sa četom jadnih, ubogih ribara 
I kuda padne, sve ga slijedi. — Svi su 
Ko pomamni. ., 

(Digla se s počivaljke.) 

On mora biti lijep! . . 

Put njegova je osuta bjelinom, 

Od koje biser gasne. Oči su mu 
Ko zviezde noćne sjajne i daleke — 

I zovu me i mame: dođi bliže! 

(Jednim dahom.) 

Ja moram da ga ljubim! 

Druga dvorkinja: 
Nije T grijeh, 

Što zboriš tako? 

Marija Magdalena: 
Ja sam grješnica, 

I za me grijeha nema. — Ne znam ga! 
Što veći grijeh, to je raskoš slađa, 

Što jača žudnja, to je drhat krepči, 

A u njem svijest mre! ... 

Treća dvorkinja: 
A drugi? 

Marija Magdalena: 

(prezirnim smiješkom): 

Drugi? — 

Donese li mi on, što tražim vječno: 

Čas velikoga, smrtnoga užitka 
I ono, što se u snu sanja, 

Nek dođu drugi, kojim poklanjah 
Ljepotu svoju, ne ću se obazret 
Ja ni na koga ! 

(Došla je na sredinu dvorane.) 

Što su oni meni?! — 

Zar može jedna noć i milovanje 
U pijanome času zaboravnom 
Sve prekriti? Zar može pružit ono, 
Što daje čežnja? 

(Mahne rukom.) 

Ajte! Spremite 
Sve ovo sad ! 

Prva dvorkinj a : 
A ti? A kud ćeš ti? 

Marija Magdalena 

Ja čekati ću ovdje. On će doći ! — 

Pa ako možete zdravlje podati 
I slijepcima i gubavcima, neka 
I meni poda ljubav, koja nosi 
Sve ono, što se ne da vidjeti 
Ni dočekati. Ako budu mrtve, 

Nek probudi u mojim grudima 
Strast Vatrenu i punu plamena, 

Što bukti biesno, divlje, bez kraja, 


Jer onda će se stišat sanje moje .,. 

Ja moram da ga svladam. — On će doći 
U mjesečini do mog loga . . . On će 
Na moje grudi spustit ruku svoju, 

I ne će više biti ničega, 

Van bezmjerna i sumrtva tišina . . . 

Za rukom će i usne pasti. . . Cjelov 
Neizmjerja i.. . 

(Glas joj se prekine.) 

ne znam . . . cjelov smrti. . . 

(Na stubama trijema začuje se obijestan smijeh, i domala se 
pojave tri judejska mladića. — Prva dvorkinja uzme onaj 
stolić s nakitima i odnese ga u odaju na lijevo, a one dvije 
druge odu za njom. — Marija Magdalena sto’i časak uro¬ 
nivši u onu nenadanu misao, a kad čuje smijeh, naglo se 
trgne i okrene.) 

Prvi mladić 

(još na stubama): 

Aj, koga čekaš danas, te si sva 
U biserju i dragom kamenju! ... 

Zar opet kakav Grk ii* Rimljanin 
Cjelivati će otrov puti tvoje? ,.. 

Drugi mladić 

(stao je pred nju): 

Gle, kako samo ponosito gleda, 

Ko da će s kraljem leći ove noći! 

Marija Magdalena: 

Da I’ s kraljem ili s robom, ne ću pitat 
Ni vas, ni koga drugog! — Što ste došli? 

Treći mladić 

Zar prijatelji stari ne smiju 
U tvoju kuću više? 

Prvi mladić 

(pokazujući desna vrata, kojima se ide u vrt ; porugljivo) 

Morali smo 

Onuda doći. Obnoć. Kad se naga 
Ljepota javlja kidajući ruže 
Sa bokora i noćne namjernike 
U svoje krilo zove . . . 

Drugi mladić 

(kao i prvi): 

Morali smo 

Po mjesečini, kad na logu plamti 
U grčevima tielu njezino, 

A ruke dršću, željne zagrljaja 
I milovanja, s kojih trne život 
U raskošitim, divljim željama .. . 

(Nastavit će se.) 

OGLEDALO 

Engleski napisao ORLO WILLIAMS. Preveo VL. D. 
(Svršetak) 


P )ČELA ga mučiti mora kao ono kad 
sanjaš, da bezuspješno hitaš po bes¬ 
krajnim kolodvorskim peronima žure- 
ći se da uhvatiš voz, koji će za čas 
krenuti. Spopala ga teška omara. Silueta ženskih 
leđa u dubini ogledala ne bijaše više glatka i neživa, 
već kao da je počela poigravati zlokobno prijeteći 
se. Nije smio izgubiti ni časa, ako je htio otkloniti 
štogod strašno, a ipak se osjećao beznadno zbu¬ 
njen. Negdje je, to je znao, morao biti ključ tajne, 
da ga samo može uhvatiti — jedan posve jedno¬ 
stavni način da iziđeš na kraj, ali on se otimao nje¬ 
govu domašaju. Metež pitanja stvori se u njegovoj 
duši grozničavom brzinom, ali nijedan se glas nije 
mogao otkinuti s njegovih usana; osim toga mučilo 
ga osjećanje, da Monsieur Jesaistout ne će više od¬ 
govoriti ni na jedno pitanje. Prijeti Ii mu kakva zla 
kob, ako se ne odluči za vremena? Da, da, bez 
sumnje. Bio je sam, bez pomoći, na domaku velike, 
nepopravljive nesreće. Napinjao se, da stisne tri 
vječnosti od misli u tri časka vremena. 

Cicely kako ona misli da jest — što je to imalo 
da znači? Koliko je malo on o tome znao! Prošli 
prizori, časovi intimnih priznanja, riječi iz pisama, 
davno zaboravljene fraze proujaše njegovim du¬ 
hom poput vijavice. Cicely je o sebi dobro mislila, 
o tome je bio uvjeren. Njegovo je pouzdanje u nju 
sezalo daleko — no je li bilo pravo? Smije li se 
na to osloniti? U mnogim bi se točkama, dašto, on 
s njome slagao, no bilo je i drugih . .. dobri Bože, 
da, u kojima se ona varala. Sjećao se razmirice, 
koju su imali — vidio je pred sobom klupu na 
King's Parade u Brightonu, gdje se ona desila — o 
bračnim nesuglasicama njihovih susjeda Tomkin- 
sonovih. Na koncu je Cicely, priznavajući isprav¬ 
nost njegova držanja, uzdahnula i rekla: »Ali ja 
sam tako neizlječivo romantična.« To je bila njena 
malena taština, no inače, na sreću, sušta glupost. 
Ona se smatrala izvanredno osjetljivom za čari, 
spremna da se naglo baci na svako preduzeće, koje 
joj se prikazivaše u ružičnim bojama, slaba za 
svaku življu boju ili bujnu frazu. Kadšto se i ispri¬ 
čavala, da je pretjerana. I to je bilo malo smiješno, 
kad se uzme, da je u nje bila žila tvrdog skepti¬ 
cizma i da je ona, najzad, bila slabo povjerljiva; 
k tome je svaki račun plaćala onoga dana, kad joj 
je bio donesen, te nikad nije prekoračivala imo¬ 
vinu u banki. Ali s onim umišljenim romanticizmom 
bijaše udruženo drugo smiješno utvaranje: da cijeli 


teret uredbe njihova zajedničkog života zapravo 
pada na njena ramena. Ona je u sebi, unatoč svojoj 
fizičkoj slabosti, gledala stup, na kojemu počiva 
dragocjena zgrada. Ako ona popusti, bila je uvje¬ 
rena, sve će se raspasti. To je uvjerenje bilo znak 
odvažnosti, i nije ga se smjelo otvoreno obarati; 
no, ako bi sve to bila istina — gdje onda o n ulazi 
u račun? Uzmimo da se Cicely sad okrene i dođe 
k njemu, ponešto snuždena od brige, spokojno no 
rezignirano prigibajući se pod tovarom odgovor¬ 
nosti, ali s divljim žarom neizlječivog romantičnog 
uzbuđenja u oku i s drskim prijedlogom na usnama 
o, recimo, jednom skupom izletu u Pariz .. . ne, ne, 
neka ona sadrži svoje sanje, ako treba, ali neka 
one i ostanu sanje. 

K tome je ona, drago dijete, sebe držala neodo¬ 
ljivo zamamljivom. Za nj je, dašto, uvijek bila 
takva; njena zamamljivost bijaše za nj vječan uži¬ 
tak. Ali ona je sve muževe vidjela u svojoj mreži. 
To joj se sviđalo, premda ih je sažaljevala, dašto 
sasvim nepotrebno. Ona mu je, rumeneći se od 
stida i zadovoljstva, povjerovala nedužne kompli¬ 
mente njegovih prijatelja ili slučajnih znanaca po 
hotelima, koje je ona smatrala izjavama prikrivene 
strasti. Bila je prijazna s muškarcima, jer ih je ža¬ 
lila; oni se tako lako uzbuđuju, a ona nema srca, 
da im zabrani malo uzbuđenja, kad ga oni osjećaju. 
Sve je to bilo dražesno i neopasno, ali strast — 
ona nipošto nije bila strašna u običnom značenju 
te riječi. Senzualnost bila joj je mrska: pače on, 
njen muž, morao je biti oprezan u časovima in¬ 
timnosti. No koje strahote, kad bi to neopasno 
utvaranje postalo zbiljom, kad bi muškarci počeli 
zujati oko nje kao ose oko lonca meda! Nikad, 
nikad; sve drugo nego to. Volio bi da taj vitki lik, 
kad se okrene, pokaže lice Gorgone negoli lice 
Sirene. 

Taj niz misli, koje su mu preletjele mozgom bez 
oduška, staccato, eksplozivno poput molekularne 
energije jednog užarenog vatralja, prekide se prije 
svoga završetka od straha i uzbuđenja novoga niza. 
Cicely kako bi ona htjela da bude — samo njeno 
vlastito zrcalo mogaše čuvati tu tajnu. Kad bi tko 
smio birati i odabrati, možda ... ali da predaš pra¬ 
zan ček ženi, da ga ispuni svojim tajnim željicama 
— to je suviše opasna igra za muža. U časovima 
klonulosti i poništenja, dašto, Cicely je nagrađivala 
njegovo saučešće željama, koje su smjerale na nje¬ 
zino dobro, ali su bile prilagođene njegovu inte- 

resu; tako je i on radio spram nje. To je bilo lijepo 
i ispravno. Osjećao je, da imade i u njega koješta, 
što bi on rado popravio njoj za volju. Cicely je, bez 
.sumnje, željela da bude ljepša i da bude više po¬ 
šteđena od utjecaja godina; kao da on mari za to! 
Željela je da bude bogatija; to svak želi. Željela je 
da bude . . . o, stotinu malih stvari... otpornija u 
putovanju — željeznička ju je vožnja umarala — 
da znade više jezika, da bude vještija u glazbi i 
tako dalje. Ali sve su to bile površne želje. Ispod 
njih mogle su se kriti strašnije stvari. Bijaše mu 
drago, da ih je jedva mogao naslućivati; ali to je 
kukavština. Kad se duša žene opominje svoga dje- 
vojaštva i svojih djevojačkih snova, te ih poredi 
sa sadašnjošću ... to je čas, koji bi svakog muža 
učinio čednim i poniznim, kad bi mogao zagledati 
u nju. Bio je toliko iskren, da je to priznavao. 

Naročito je bila jedna stvar, koju ona nije posve 
tajila pred njim. Gojila je naime uvjerenje, da je 
pučanstvu žrtvovala umjetnost. Cicely bi rado bila 
umjetnica. Njene mladenačke slikarije bile su do¬ 
bre, pune neobuzdanog talenta. Veliki su ih umjet¬ 
nici pohvalili. Je li on pokopao umjetnika oženivši 
je? Tko zna? Njegovo vlastito uvjerenje kazivaše 
mu, da bi je njena prirođena nestrpljivost bila spri¬ 
ječila, da se podigne na viši stepen savršenstva. 
Skicirala je, ali nije svršavala. No ipak mu je mrs¬ 
ka pomisao, da joj je oteo njene ideale; on ju je 
dosta volio, da bi joj dao sve, što može. Muž i 
dvoje djece ... za umjetnika težak teret, no dalo 
bi se urediti. Bezobzirna odlučnost savladala bi sve 
zapreke, ali ona nije bila bezobzirna. Je li bila 
takva od ljubavi? Ona će reći da jest, a možda 
ima krivo. Napustila je svoju nakanu, ali je to na¬ 
puštanje teško podnosila. Mogao bi sve to popra¬ 
viti. Rijetko je kad odbijao njezine želje, a evo mu 
se pruža prilika, da joj ispuni najsnažniju. Ali može 
li on željeti da ona postane umjetnica, da je pod- 
griza nedostižna ambicija, da bude nemirna, čas 
ushićena čas potištena? Ne, nije mogao, nije mo¬ 
gao. Čežnja ga spopadala, da je obujmi svojim ru¬ 
kama i da joj šapće mile riječi, da je utješi za njeno 
razočaranje. No nije se mogao ni maći ni progovo¬ 
riti što. 

Vrijeme bijaše gotovo prošlo, a on se još nije 
odlučio. Mora da se požuri, požuri, ili će biti ne¬ 
sreće. Ala je to beznadna utvara! Prekrštene ruke 
njegove grčevito su stiskavale jedna drugu. Još 
ima jedna mogućnost: Cicely kako o n želi da ona 
bude. Želio je kojekakve stvari u različno doba — 
da bi bila fizički jača, više načitana, više meto- 
dična, bolji pješak; ali sve su to tako trivijalne 
stvari. Sad se pruža najveća prilika od sviju. Ima 


zacijelo u duši njegovoj kakva velika, temeljna 
želja — to je pouzdano osjećao — koja bi sve 
mogla pravo udesiti. Savršena Cicely bila bi savr¬ 
šeno sretna žena. Da uzmogne samo riječima iz¬ 
reći svoju veliku želju; da uzmogne samo uhvatiti 
tu nejasnu prikazu i dati joj jasan oblik. To je nje¬ 
gova dužnost, to je njegova najusrdnija želja. Ako 
sad ne poluči cilja, kolike sramote, kolikog poni¬ 
ženja! Mora se boriti, mora se napinjati, hitno, 
hitno, a nema više vremena — nema vremena da 
odabere, što je glavno, da odluči, što je nevažno. 
Bio je kao patuljak, koji kopka po smetištu diva 
da nađe bitnu, jednostavnu i krasnu formulu, za 
koju je znao, da se krije na dnu. Slike i misli, ži¬ 
vahne, ali samo napola uobličene, gonile su se du¬ 
hom njegovim s mahnitom brzinom. Kad bi poku¬ 
šao da jednu uhvati, tsuće ih je drugih odgurnulo 
izvan njegova dohvata. Bilo je uzalud, uzalud, uza¬ 
lud. Bio je preslab i zauvijek gubio tu divnu pri¬ 
liku. U ušima mu zveknu kao neko podrugivanje. 
Prćkasno, prekasno. Knjiga sudbine zatvarala se 
odlučnim treskom. 

Strah, hladan i grozan, obuze dušu Francisa 
Debenhama. Oči su mu još uvijek bile uprte u 
konveksno ogledalo. Silueta žena u njegovim dubi¬ 
nama počela se micati. Za čas će se okrenuti, a on 
nije stvorio odluke. Kakvo će lice ugledati nje¬ 
govo oko? Kakva će žena pristupiti k njemu? 
S ledenim osjećanjem strave zaskoči ga uvjerenje: 
da će biti lice tuđe i nepoznato, avetinja, koja će 
zauvijek ostati uza nj. Jer nije uspio, jer je bio 
nevrijedan, nestat će njegove žene, njegove drage 
Cicely; a mjesto nje, u njenu istovetnu liku, bit će 
nešto drugo, neka nakaza .. . eno glava se okreće 
. . . što? . . . da, to je ono strašno .. jedna rugoba 
. . . rugoba ... RUGOBA! U strahu svome on glas¬ 
no izbaci tu riječ. 

»O, ta nemoj tako hrkati, mužiću«, reče go¬ 
spođa Debenham, okrenuvši se na svom stolcu. 
»Baš je užasno«. 

Francis Debenham, zureći neprestano u ogle¬ 
dalo, opazi da promatra dobro znane crte svoje 
žene. Magla se počela gubiti iz njegove glave; on 
je opet mogao micati svoje udove. Ona je govorila. 
Nejasno uhvati riječ »Shrimpinghan ili Devon- 
chire« izrečene poznatim glasom Cicelynim. Sil¬ 
nim zamahom volje trže se on iz nesvjestice svoje 
i reče muklim glasom: »0, mislim Devonchire«. 
Lik žene okrene se opet i ona otvori knjigu. Ci- 
cely je htjela Devonchire i neka ga ima — slaba 
utjeha za ono, što je izgubila. Pa neka je. On se 
podiže teturajući, otare oči i pođe da napuni lulu 

iz duhanskog lonca. Ukočeni prsti njegovi uzeše 
kopkati po loncu, u Monsieur Jesaistout bijaše 
klizak. Ču se zveket porculana u kaminu. Do 
vraga! 

Gospođa Debenham prestrašeno viknu »0!« _ 

ona je mrzila iznenadnu buku — i okrene se opet. 


»Ja želim da budeš oprezniji, Franz«, reče ona 
ljutito, 

»Žalim, dušo«, promrmlja Francis Debenham 
pokorno. »Razbio se samo lonac za duhan. Idem 
da napišem onaj ček za te.« Prolazeći kraj nje on 
je lagano poljubi na tjeme. 



MARKO RAŠICA : AŽDAJA. 


MARIJA CHAPDELAINE 

PRIPOVIJEST IZ FRANCUSKE KANADE 
Napisao LOUIS HĆMON. Prevodi Dr. DRAGO ĆEPULIĆ 



(Nastavak) 


NA petorica ljudi nastave posao, i od 
dana se u dan čistina, koju krčahu, 
sve više za njima širila, gola, posuta 
dubokim prodorima, koji pokazivahu, 
da je zemlja dobra. 

Jednog jutra Marija im ode odnijeti vode. 

Otac Chapdelaine i Tit’Be sjekli su johe, a Da’ 
Be i Ezdra slagali su u rpe posječeno drveće. Ed- 
wige Legare dade se sam na jedan panj, da ga iš¬ 


čupa. Jednom rukom upre se o panj, a drugom po¬ 
grabi jedan korijen, kao kad se u borbi pograbi 
noga golema protivnika, i stade se boriti protiv 
sjedinjene tromosti drva i zemlje kao neprijatelj 
pun mržnje, koga otpor samo razbješnjuje. Panj 
napokon popusti i povali se iznenada. On prođe 
rukom po čelu i sjede na jedan korijen, pokrit zno¬ 
jem, otupljen naporom. Kad je Marija do njega 
došla s vedrom napola punim vode, pošto su već 

ostali pili, on bijaše još uvijek nepomičan, dahtaše 
i opetovaše sav izgubljen: 

— Svijest mi nestaje . .. Oh, svijest mi nestaje. 

Ali kad vidi, gdje Marija dolazi, prekinu se i 
riknu: 

— Svježa voda! Trista mu! Amo svježe vode! 

I pograbi vedro, polovicu ga iskapi, a ostalo iz¬ 
lije na glavu i na vrat, i dok je s njega tekla voda, 
baci se iznovice na pobjeđeni panj i stade ga va¬ 
ljati prema jednoj rpi, kao kad se odnosi plijen. 

Marija ostade tu nekoliko časaka motreći ljud¬ 
ski posao i uspjeh njegov, iz dana u dan sve očitiji, 
zatim krene kući, njišući prazno vedro, sretna, što 
je živa i zdrava pod ovim sjajnim suncem, snatreći 
nejasno o sretnim događajima, koji stizahu, i si¬ 
gurno će doskora stići, samo ako bude molila s 
dosta žara i strpljenja. 

1 kad već bijaše daleko, još je čula ljudske gla¬ 
sove, koji su je pratili i odbijali se od zemlje otvrd- 
le od sunca. Ezdra je prekrstio ruke pod jednim 
već povaljenim čempresom i govorio mirnim gla¬ 
som: 

— Lagano . . . zajedno! 

Legare se zakvačio s nekim novim tromim ne¬ 
prijateljem i kleo je muklim glasom: 


— Trista mu! Ja ću te ipak pokrenuti., . 

Njegovo se dahtanje također čulo, gotovo 
onako jako kao i njegove riječi. On je puhao na 
čas, a onda se iznova bacio u bitku skvrčivši mi¬ 
šiće i svijajući svoja široka krila. 

I opet se začu njegov glas kunući i jadikujući: 

— Ma, znaš, imat ću te . . . 0, muke mu! Što je 
toplo! . .. Da umreš .. . 

Njegova jadikovka pretvori se u jaki krik: 

— »Boss!« Ja ću umrijeti praveći zemlju! 

Glasom malo zagušenim ali veselim otac mu 
Chapdelaine odgovori: 

— Poffe Edwige bit će skoro gotova juha s 
graškom. 

I doista se doskora opet pojavi na pragu Ma¬ 
rija, i stavivši ruke s obe strane ustiju, da joj glas 
dalje dopire, ona najavi večeru jakim krikom i 
kao da pjeva. 

Pod veče se pojavi opet vjetar i slasna svježina 
kao oproštenje siđe na zemlju. Ali blijedo nebo 
ostade bez oblaka. 

— Ako nastavi lijepo vrijeme, reče mati Chap¬ 
delaine, različak će sazreti o svetoj Ani. 

(Nastavit će se.) 


MATIJA GUBEC 

(PRIGODOM PROSLAVE TRISTAPEDESETGODIŠNJICE.) 
Napisao V. K. 


ELJAK je kano i bor — što ga više 
siječeš, to se više zeleni«. U toj po- 
poslovici, koja se još i danas često 
može čuti, leži žalac pritajena ci¬ 
nizma. Udaraj po seljaku, kolikogod možeš, nauditi 
mu ne ćeš. Zato ga izrabljuj u svoje svrhe, jer time 
ne samo da mu ne ćeš naškoditi, već će mu na¬ 
protiv to biti od koristi. 

To je očito zloba. Ali ta zloba krije u sebi i po¬ 
nešto prijekora radi nepravdi, koje su stoljećima 
činila zagorskom kmetu što domaća što tuđinska 
vlastela. Kao da je zagorski vlastelin izgovarajući 
tu poslovicu htio sam sebe da ispriča pred svojom 
savješću isporedivši svoga kmeta s borom, koji 
se to više zeleni, što ga više siječeš. 

Međutim u toj poslovici leži i jedna duboka isti¬ 
na. Istina od velike i neprocjenjive važnosti. Da, 
zagorski je seljak kao i bor vazda zdrav, čil i pun 
životne snage. On se ne mijenja ni onda, kad ga 
stignu najteži udarci, kao što je suša, nerodica i s 
njom združena glad, koja tako često posjećuje 
mnoge predjele Hrvatskoga Zagorja. Kakogod mu 
priroda nije bila sklona obdarivši ga laporom i pi¬ 


jeskom, opet umije zagorski seljak jakom svojom 
voljom da učini od pustih onih brda pravi zemalj¬ 
ski raj. Svojim priprostim oruđem, lopatom i mo¬ 
tikom, obrađuje i najtvrđe tlo, i to na strminama, 
kuda se ni stado njegovo ne može verati. Tu za¬ 
sadi on bilo što — najradije svoju omiljelu lozu — 
da mu donese bilo kakav plod. 

Spor je to i mučan rad. Pa kad pritisne božje 
sunce, kao da i ne osjeća vrućih zraka njegovih, 
radi naš zagorac krepko i neumorno. Doista u zno¬ 
ju licu svojega jede krušac svoj. Radeći pak šali 
se i priča čitav bogovetni dan. Mili su mu razgovor 
i šala. A kad s visina stoljetna zagorska zvona sta¬ 
rodrevnih crkvica, koje se poput bijelih labudova 
smjestiše na strmenitim brdima Hrvatskoga Za¬ 
gorja, stanu navješćivati pozdrav gospodnji, tiho 
skine umorni težak svoj otrcani šeširić s uznojene 
glave te sklopivši žuljevite ruke nad oruđem svo¬ 
jim toplo se i usrdno moli Bogu velikomu. U isto 
vrijeme posljednji traci zlatnoga sunca obasjavaju 
njegov doista mučenički lik. 

Jedva što su zašutjela zvona, a usrdne se mo¬ 
litve stišale, već odjekuju s obronaka vesele pje- 

sme zagorskih Hrvata, koji se vraćaju svojim ku¬ 
ćama s mukotrpnoga rada. U troje spuštajući se 
niz strminu rođenoga im brda pjevaju svoju pripro¬ 
stu zagorsku pjesmicu: Deklica po vodu šla na 
visoke planine- 

Naš zagorski seljak pjeva onako umoran, prem¬ 
da dobro znade, da će mu njegov trud tek neznat¬ 
nim plodom uroditi i da će još mnogo muke trebati, 
da prehrani sebe i svoje. Pa ipak se veseli. Veseli 
se, jer voli ono svoje brdo lapora i pijeska. I u tom 
je zagorski Hrvat velik. Tijelom on doduše nije ni¬ 
kakav gorostas, naprotiv Zagorac je više slabunjav, 
kao što mu je slabunjavo i stado njegovo. Ali zato 
on raspolaže snažnom voljom. I upravo toj nesa¬ 
vladivoj volji svojoj ima da zahvali i život svoj —- 
takav, kakav jest. 

Da, naš Zagorac je velik. Stoljećima on je pr¬ 
kosio i prkosi prirodi, koja mu je dala nešto zemlje 
uz najteže uvjete; stoljećima on je prkosio svomu 
tlačitelju, koji ga je na najbezdušniji način izra¬ 
bljivao. On prkosi i danas i prkosit će vječno. I 
nema sile, koja bi bila kadra satrti tu njegovu volju, 
tu njegovu snagu, taj njegov instinkt. Jer taj naš 
neumrli Matija Gubec pravi je i nepatvoreni poto¬ 
mak slavnoga Matije Gubca. 

On je siromah, koji se bori za koru kruha kao 
malo tko. Ali on je vazda vedar i veseo uza sve to, 
jer se osjeća svoj na svome. On tu slobodu čuva, 
on te slobode ne da ni za kakvo srebro ni zlato, 
premda je siromah od zipke pa do groba. On ne da 
niti svoga pustoga brda, koje ga toliko znoja stoji, 
ali on ne da niti svoga sunca, koje ga toliko pali — 
onog istog sunca, koje jednako sije i njemu, kao 
što je i prije tristapedeset godina sjalo velikomu 
mučeniku Matiji Gubcu. 

Kolike li su bure prohujale odonda nad glavom 
njegovom! Ali on je ostao. Zulumćari se redahu re¬ 
dom, dolažahu i propadahu, ali on, Zagorski Hrvat, 
on je ostao. Ostao je prkoseći silnicima, koje je 
svojim žuljevima hranio, prezren od njih i povri¬ 
jeđen. A ostao je zato, jer on nigda nije bio onaj 
ponizni rob, koji bez tihe prijetnje sagiba šiju pod 
bičem dvorskoga i kaštelana. On je vazda u sebi 
smogao toliko snage, da uz zgrčenu pest dovikne 
tiraninu: — Dosta! — 

No uza sve nepravde zagorski se seljak nigda 
nije odmetnuo u hajduke. On bi kosom oboružanu 
desnicu podigao tek na obranu svojih i čovječan- 
skih prava, da se onda opet vrati svome brdašcu, 
svojoj kućici. On je miroljubiv, radin i željan ži¬ 
vota. Gostoljubiv je i dobar spram svakoga, koji 
poštuje njegovu slobodu. On ljubi pravdu, a mrzi 
nepravdu. I radi tog svog osjećaja za pravdu mnogo 
je stradavao od najstarijih pa do najmlađih vre¬ 


mena. On je to svoje i čovječansko pravo branio 
od uvijek. I kad su to njegovo pravo upravo oni, 
koji su bili najpozvaniji da ga brane, zatajivali 
gramzeći za častima, što su ih primali od tuđinske 
ruke, on — Matja Gubec — dohvatio je svoju mo¬ 
tiku i kosu, ali ne sad više da obrađuje svoje brdo, 
već da stane na obranu svojih i čovječanskih 
prava. A zatim bi se i opet povratio svomu laporu 
i pijesku, da u znoju lica svoga prehrani i sebe i 
svoje ne zaboravivši kod toga nigda svoje utješne 
pjesmice. 

Da, naš neumrli Matija Gubec nije nigda izgubio 
vjere u samoga sebe. On je dobro znao, da mu 
nitko drugi ne može pomoći doli on sam, u čemu ga 
podupiraše njegova jaka i nepokolebiva vjera. I 
tako radeći spasao je ne samo sebe, već i one, koji 
su ga često izdavali stideći se svoga roda i seljaka. 

Neumrli je Matija Gubec ostao. Ostao je i nije 
klonuo duhom. Nije klonuo, kad mu je plemić di¬ 
jelio desetinu za težak trud njegov. Nije klonuo, 
kad ga je za taj trud još i bio. On nije klonuo du¬ 
hom dosada, pa ne će ni u buduće. U njemu živi 
neumrli duh Matije Gubca. Njemu je nezaboravni 
Matija Gubec simbol slobode. On ga sjeća na Kri¬ 
sta, koji je pao za vječnu ideju pravde i slobode. 

Mučenik Matija Gubec je kao simbol slobode 
duboko sačuvan u srcima svakoga seljaka, on je 
kao instinkt, koji osjeća u sebi ne samo neuki se¬ 
ljak već i svaki drugi radnik i inteligenat, koji ljubi 
pravdu, a mrzi nepravdu. Matija Gubec je kao duh 
svih prezrenih i potlačenih, koji nijesu izgubili 
vjere u sebe, ni u onu vječnu istinu pravednosti i 
poštenja, koja se nigda ne će moći iščupati iz srca 
zdrava narodnog čovjeka. 

Krv mučenika Matije Gubca, koja je protekla 
prije tristapedeset godina pušeći se grozno na uža¬ 
renu prijestolju, treba da bude amanetom ne sa¬ 
mo zagorskog Hrvata, već i svih onih, koji tuđe 
poštuju, a čuvaju svoje. 

Matija Gubec je naš hrvatski narodni mučenik 
u punom smislu riječi. I ako je njegova krv prote¬ 
kla u prvom redu za opća ljudska prava, krv nje¬ 
gova ipak bijaše nepomućena hrvatska krv. Nje¬ 
gova je krv pala za opće čovječanska prava. A ta 
opće čovječanska prava ujedno su i hrvatska 
prava. 

Zato neka bude vječna spomen mučeniku Matiji 
Gubcu! A pomlađeni Matija Gubec, koji je proiza- 
šao iz krvi onoga mučenika, neka nam kao naša 
najjača uzdanica služi izvrsnim primjerom nepoko¬ 
lebivog i nepodmitljivog našeg čovjeka, koji nigda 
nije zatajio svojih ideala, niti se igda iznevjerio 
rodu svomu. 

U POMEN PRINCU KARNEVALU 

Napisao dr. M. GAVAZZI. 


nam je Karneval netom svečano 
za godinu dana sahranjen i mi smo se 
malo već odmakli od doba njegove 
strahovlade i njegova ludovanja. U 
doba posta i kajanja ne će biti možda naodmet, da 
nam se među pokajničke meditacije ušulja kroz 
spomen na Karneval i koja misao o značenju, sim¬ 
bolici i podrijeklu njegovu, o rodu našega princa, 
kojemu se duga i razgranjena genealogija počinje 
praroditeljem nakaznim i jezovitim zlim demonom 
nerodice, bolesti ili drugih nevolja. 

Kako je sam i bez krštenice, ne znadu mu ni 
učene glave još posve pouzdano za izvor imenu. 
x Car ne vale!« tumače mu ime oni, kojima široka 
publika najvećma odobrava, što znači drukčije re¬ 
čeno: ime mu je dao ovaj latinsko-talijanski usklik, 
a znači: »Zbogom meso!« kojim pozdravom po¬ 
zdravlja kršćansku korizmu. Drugi, s manje sreće u 
publici, nađoše negdje u zaprašenim pergamenima, 
kako se u davno doba u nekim zemljama Evrope 
osobitom slavom slavio čas, kad se rano pred pro¬ 
ljeće otkravio led na rijekama i opet se moglo nji¬ 
ma ploviti. Ta svečanost ne bi prošla bez osobita 
broda s točkovima, koji se valjao u povorci, a zvao 
se »carrus navališ« (= kolni brod). Od toga »car- 
nis navališ« vjerojatno je postao »Karneval«. Treći 
napokon, najnesrećniji u svojoj hipotezi, zađoše 
veoma daleko, u Cornwall u velikoj Britaniji, iz¬ 
vodeći od imena te zemlje, u kojoj je dabome bilo 
i nekih običaja u doba, kad padaju poklade, ime 
»Karneval«, ne računajući dakako s tim, da 90 % 
školanih Evropljana ne zna, gdje je upravo taj 
Cornwall — i da će im zbog toga hipoteza s potpu¬ 
nom sigurnošću propasti. 

No većma još nego samo ime Karnevalovo za¬ 
nima nas rod, podrijetlo njegovo i vrutak svih onih 
šarenih običaja i ludorija, što ga prate u nepregle¬ 
dnom šarenilu po čitavu globusu. 

Što se svakome u predodžbi o pokladama naj¬ 
življe ističe, to je m a s k a, larva, krabulja i kako 
je sve prozvaše. Čemu tu maska, baš ona? Zate¬ 
čene u prvi čas ovim pitanjem kuša da nas po mo¬ 
gućnosti spase jedini odgovor, što nam je na ruku 
i nameće se sam: zbog ludovanja! No đavolak 
skepse ne da ni ovaj put mira te zapitkuje zlobno: 
pa može se ludovati — a i luduje se i kako bezob¬ 
zirno — i bez svake maske i u različno doba; pa 
zašto je napokon maska i preodijevanje prikovano 
baš o ovo doba? I već ne pomaže hvatanje misli 


po zraku — treba zaviriti u vanredno zanimljive 
požutjele i prašne protokole povijesti razvoja čo¬ 
vjekovih predočaba i nazora i povijesti običaja, 
što ih je stvorio. 

Primitivac — t. j. čovjek, kojemu odričemo 
svaku višu kulturu ili onaj, kojega zovemo polu- 
kulturnim stvorom, gleda na svijet i na sebe dru¬ 
gim očima nego mi. Za njegov život i zdravlje, rad 
i uspjeh, plodnost stoke i polja ima po njegovu du¬ 
boku i iskrenu uvjerenju odlučnu važnost de¬ 
mon, bio on sad koje mu drago vrste i množio 
se u njegovoj fantaziji u bilo kojem broju. I taj je 
demon ili dobar, prijazan i sklon svemu, što je nje¬ 
govo, i takovu treba da i on uzvraća milo za drago, 
da mu i žrtvuje, što može — ili je zao, zloban, obi¬ 
čno nakazan, u svom bijesu po fantaziji primitivna 
čovjeka znade biti i strašan. Tome — po broju kao 
da je mnogo jači od prvoga — treba gledati da se 
na bilo koji način predusretne. A ima ih više — 
po njegovu vjerovanju, potvrđenu koliko u divljih 
naroda centralne Afrike ili Polinezije toliko i u 
polukulturnih evropskih slojeva u Rusiji, na Bal¬ 
kanu i druguda. Ili ga valja osobitim sredstvima, 
koja su često u svezi s dobrim božanstvima — go¬ 
niti od sebe i svojega: tako n. pr. ognjem, od 
kojega zli demoni bježe (to je izvorna već posve 
zaboravljena svrha i naših vatara i krijesova o Us¬ 
krsu, Ivanju, u Nijemaca na pr. upravo i o samim 
pokladama); ili vikom, koje također ne 
podnosi (na pr. tuljenjem u trublje i svirale, živa¬ 
hnim poklicima i pjesmom). Ili treba da mu se iz¬ 
makne, da se od njega sakrije, tako, da ga ne 
će moći naći, prepoznati. Treba nam dakle preru- 
šiti svoju vanjštinu, što više, to bolje, a u prvom 
redu treba da mu zloduh ne može lica prepoznati 

— i eto odavle prve pobude, da maskira lice, 
pa onda da uza to promijeni svu svoju odjeću, da 
sebe učini drugim bićem, koliko može strašnijega 
izražaja, da neprepoznat demonske sile još i uplaši 
i odbije. I kad naš polukulturan seljak — da se po¬ 
služimo bližim konkretnim primjerom — iz Dal¬ 
macije ili Bosne vjeruje, da će se obraniti od 
uročnih demonskih sila, ako svu odjeću, 
što je ima na sebi obuče naopako, kao i kad 
naš civiliziran gradski čovjek ili profinjena dama 
stave polumasku na lice pa se preruše u harlekina, 
ciganku, pierrota, strašilo kakovo blaže katego¬ 
rije — i tako dalje, onda oni u biti čine jedno isto 

— i ako ih opet rastavljalju u shvaćanju čitave 
epohe razvoja. 

Prva je pokladna maska dakle samo naivno 
sredstvo primitivnih ljudi u teškoj obrani od »do- 
njeg a svijeta«, i ono je praotac svemu nepregle¬ 
dnom moru maska, preodijevanja, varanja, svemu 
šarenilu boja i oblika od vrtoglavo sjajnoga klasič¬ 
noga karnevala u Mlecima ili umjetnički zadahnu- 
toga u Rimu pa do pokladne rulje na našem selu, 
od sjaja renesansnih poklada u Italiji do čednih na¬ 
ših — i gorkih »maskarata ispod kuplja.« 

No uz ova sredstva, kojima će se prema svojem 



M. RAŠICA : MORSKE BAJKE (LJUBAVNO OČITOVANJE) 
Osnutak za staklište 


vjerovanju sakriti od demona, služi se primitivan 
čovjek i zastrašnim sredstvima — vikomidre- 
č a n j e m, na koje se vraćamo, da ne mimoiđemo 
i ovu važnu rekvizitu Karnevala, jer i današnje na¬ 
še karnevalsko urlanje, vika ili groteskna glazba 
nije ništa nego opet »degenerirani« potomak 
onoga, što je radio potpuno svijesno i promišljeno 
naivan nekulturan čovjek. U našem narodu još živi 
tu i tamo vjera, da se galamom i trubljenjem u tru¬ 
blje mogu i inače, ne samo o pokladama zli dusi 



MARKO RAŠICA: MORSKE BAJKE (OTMICA) 

razgoniti (u hrv. su Zagorju pače imali i posebne 
pokladne drvene trublje, kojima je to bila izvorna 
svrha). 

No treba da se vratimo i samom princu Karne¬ 
valu i da se od njega oprostimo. Kad smo mu već 
nehotice strgali koprenu sa imena, treba da mu 
raskrinkamo i aristokratski rod i titul. Princ on od 
poroda nije, bar ona figura, što je o pokladama 
, tako zovu. Iza duga istraživanja zaključuju učene 
glave, da je tu čast dobio u nekadašnjem carstvu 
aristokratizma i titula, u Njemačkoj. Ličnost, koja 
je u nekim krajevima Njemačke, skrpana od slame, 
dronjaka i komičnih simbola vlasti, reprezentirala 
Karneval — ta se sirotinja tamo popela do prin- 
čevske časti. A u stvari je to — što nam odaje i 


sama vanjštna i neke karakteristike ovih figura_ 

samo nakazan reprezentant zlih demona, s kojima 
se i počeo ovaj neobzirni nekrolog Karnevalu. Da 
mu je doista to pravo značenje, uvjerava nas, ako 
se dublje zamislimo i u značenje njegove osude, ko¬ 
jom ga svečano osuđuje na smrt sud naroda kao 
krivca za sva zla, bolesti, nerodicu i druge nedaće. 
A tako ga analogno sude i u Njemačkoj, u Poljskoj, 
Italiji, Češkoj, i dalje — pa i u nas. I ovaj mu je ne¬ 
krolog to većma opravdan, što je ove godine i na¬ 
ročito oglašeno bilo, kako će ga u bijelom Zagrebu 
poseban sud za sve delikte osuditi na smrt na lo¬ 
mači, što je i izvedeno po starom ceremonijalu. 
Gdjegdje su ga i utapali — pa i u nas još kadikad 
tako završava svoju kratku karijeru. 

NAŠE SLIKE 

Marko Rasica. Slikar Rasica ide u red onih hrvatskih 
umjetnika, koji žive dvovrsnim umjetničkim životom, vežući 
svoju umjetničku sposobnost ne samo uz čistu umjetnost, 
nego također i uz umjetni obrt. 

Njegov umjetnički razvoj ne kreće se samo na čistome 
slikarskome nego također i na dekorativno-šlikarskome i 
dekorativno-kiparskome polju. 

Smisao za umjetnost dobio je Rašica u svome rodnome 
gradu Dubrovniku, u kome su se prije njega rodili toliki naši 
umjetnici, koji su udarili »hrvatskoj Ateni« obilježje umjet¬ 
ničkog grada. 

Shvatanje narodnog života, iz koga Rašica najradije prima 
pobude za svoja stvaranja, crpao je od svoje pokojne majke, 
koja je umjela njega i braću njegovu, dok su još mališi bili, 
očarati pripovijedanjem narodnih priča, ističući im svagda 
ljepote narodnih pjesama i upozorujući ih na narodne obi¬ 
čaje. A sklonost za umjetni obrt, stekao je gledajući radnje 
dubrovačkih zlatara-majstora, koji su umjeli čekićem i pun- 
cama istuckati u mjedi, bakru, srebru i zlatu vanrednom 
tehnikom oblike, koji nijesu više nosili na sebi biljeg obrtnog 
već umjetničkog rada. Ta tehnika tuckanja (čakanovanja, 
Treibarbeit, metallo batuto) privlačila ga i osvajala nepre¬ 
kidno, jer je tvorevine u toj tehnici gledao svaki dan po 
dubrovačkim crkvama, promatrajući s udivljenjem darov¬ 
nice, zadužbine i moćnike, što su ih dubrovački ma’stori 
prošlih vijekova izradili. 

U radnjama tih starih majstora našao je Rašica neiscr¬ 
pivo vrelo, iz koga su oni oplođivali svoju fantaziju, a to je 
vrelo narodna ornamentika, koja upravo u dubrovačkoj oko¬ 
lici, po svome bogatstvu oblika i ljepoti motiva, do osobi¬ 
toga izražaja dolazi. Iz tog izvora napajao se i mladi Rašica, 
gledajući dnevno po dubrovačkim ulicama divna narodna 
veziva. Od toga dnevnoga gledanja po ulicama, crkvama i 
radnjama dubrovačkim, stvorio je mladi Rašica u nutrinji 
svojoj posebno naziranje, koje je stao kao zreli umjetnik 
iznašati u formi dekorativno-narodnoj, nastojeći svojim ra¬ 
dovima istaknuti, da se i putem nacijonalnih motiva mogu 
postići monumentalni efekti. 

Našlo se ljudi, koji su omogućili mladome Rašici, koji 
je pokazivao u svojim slikama i tuckanim radovima nesum¬ 
njivog dara za umjetnost, da se usavrši i umjetnički dotjera 
na bečkoj akademiji. Svršivši u Beču svoje studije pošao je 
Rašica u Miinchen (u atelier Stuckov), pa Prag, zatim u 
Pariš pa Zaandwort (Kod Haarlema) u Nizozemskoj, gdje je 
djelovao u svojstvu pomoćnog učitelja na tamošnjoj slikar¬ 
skoj školi i napokon u Pariš, gdje je radio na umjetničkoj 
školi za primijenjenu umjetnost (Ecole de artisants pra- 
tiques). 


Boraveći u tuđini izlagao je sam i u društvu s drugima 
u Londonu, Beču, Pragu i Parizu. Vrativši se u domovinu, 
djeluje on danas kao strukovni učitelj na obrtnoj školi u 
Zagrebu. Već svojom prvom kolektivnom izložbom u Za¬ 
grebu pokazao je Rašica dvojake smjernice, u kome će se 
kretati njegov umjetnički rad, a ujedno upozorio na svoje 
nastojanje oko toga, da našem umjetnome obrtu dade i po 
narodnoj tehnici, po narodnim motivima i po ornamentalnoj 
formi karakter narodni. Tu je Rašica pored nekih još svojih 
drugova, zašao na polje, koje se tek počelo obrađivati, ali 
na kome je on danas jedan od glavnih pobornika. 

U duhu toga smjera stvorio je Rašica savršene tvorevine. 
U njima je pokušao, da se uz ornamentalne i figuralne pro¬ 
bleme u tehnici približi što više narodnome shvaćanju i po 
vođenju linija i po stilskoj kompoziciji. 

Među tim njegovim pokušajima, koji nose na sebi karak¬ 
ter umjetničke zrelosti, ističe se osobito njegova »Bogo¬ 
rodica« (u našoj reprodukciji), koja se nalazi u posjedu za¬ 
grebačkog nadbiskupa, pa njegova »Čežnja« u posjedu mo¬ 
derne galerije u Zagrebu, pa najnovija njegova »Bogorodica 
za cvijetom« (u našoj reprodukciji). U tim svojim radovima 
spaja Rašica arhajizam i ornamentalnost narodnu u jednu 
harmoničnu cjelinu, a religijske motive rješava najjedno¬ 
stavnijim linijama, nastojeći se približiti kršćansko-slaven- 
skome shvatanju. Pa se stoga i te um'etnine njegove — po 
svojoj mirnoj vanjskoj formi i ritmičkome miru, koji u njima 
vlada — dojimlju duboko. 

I indirektnim putem nastoji Rašica upozoriti na primjenu 
narodnih motiva i to svojim nacrtima, koji su namijenjeni 
da služe kao originali za izradbu u mozajiku (»Dva su bora 
uporedo rasla« u našoj reprodukciji), pa u staklu (Glasarbeit) 
(»Očitovanje ljubavno« i »Otmica« u našoj rekrodukciji) i 
vezenju (barjaci nekih društava) te izradbi društvenih 
diploma i naslovnih listova. U čistoj umjetnosti znade Rašica 
zahvatiti također narodne momente iz koje priče ili pjesme 
(»Čudotvorni nož«) ili opet u formi priče simbolički prika¬ 
zati koji aktuelni problem. Tako u »Aždaji« (našoj repro¬ 
dukciji) prikazao je otimanje hrvatskog naroda iz pandža 
madžarsko-njemačkih, prikazavši simbolički dušu narodnu 
kao otetu kraljevnu, a snagu i otpornost narodnu kao junaka, 
koji ubija aždaju. 

Pored slika religijskoga sadržaja izradio je dosada Ra¬ 
šica vrlo mnogo pejsaža specijalno iz dubrovačke okoline, 
Kotora i hrvat. Primorja. . 

Po svome dojakošnjem radu Rašica se umjetnički opre¬ 
dijelio, nastojeći da kao čisti umjetnik uspostavi što jače i 
tjesnije veze, koje će vezati hrvatske umjetnike s hrvatskim 
obrtom i to na podlozi narodnoj. A. J, 

KNJIŽEVNOST 

Ivo Vojnović : Ekvinocijo. Kao peta knjiga Dubrovačke 
biblioteke, što je izdaje na svijet knjižara J. Tošovića u Du¬ 
brovniku, izašlo je treće definitivno izdanje spomenute Voj- 
novićeve drame. Djelo je u ovome izdanju promijenjeno i po¬ 
pravljeno. Ispravke je obavio sam auktor prema pozorišnoj 
reprizi iz g. 1909., pa pisac smatra to svoje izdanje defini¬ 
tivnim. 

Vojnovićeva se djela u nas danas traže, pa bi bilo dobro, 
da se izdaju u cijelosti. Od svih njegovih djela najviše se 
izdavala Dubrovačka trilogija. Napose bi izdanje njegovih 
pripovijedaka »Perom i olovkom« bilo dobro ponovo izdati, 
jer su oba izdanja te knjige već davno potpuno rasprodana. 

Noviji srpski pisci. Kritičke studije dra. Ljubomira Ne- 
đića. Prvo kolo. Drugo izdanje. Izdavačka knjižara Gece 
Kona, Beograd. (Ćirilicom.) U toj nam je knjizi pisac donio 
jedan opširan članak o književnoj kritici, koji je skroz su¬ 
bjektivan, pa zato baš i zanimljiv. Među prikazima pisaca 
prikazani su u ovoj svesci Lj, P. Nenadović, M. Đ. Milićević, 
M. P. Šapčanin i Zmaj. 

Da odmah općenito reknemo, knjige su takove vrste 
danas za nas od velike vrijednosti. One nam vrijede kao 
biografski i bibliografski podaci za pisce, koji imadu još 
živih znanaca, kojima je uspomena još svježa. Osim toga u 
današnje doba, kad je bezuvjetno potrebno što bolje među¬ 
sobno poznavanje, te će knjige i studije osvijetliti mnogu 
tamnu stranu u književnom životu južnih Slavena i biti po 
tome lijep prilog kulturnoj njihovoj historiji. I ta knjiga po¬ 
tvrđuje ono, što je i g. Nedić konstatirao odmah na početku 
svoje knjige, da se naime u književnom životu Srba opaža 
danas osobiti interes i intenzivni rad oko kritike. Otud u 
njih tolike monografije i veći broj listova, koji se bave tom 
granom kulturne istorije. Pjesnički i beletristički rad uopće 
kao da je zapeo, a sve se bacilo na kritičko polje, pa je to 
i potaklo pisca da je napisao veliki članak o tome pred¬ 
metu, koji ima mnogo skroz ličnih mišljenja piščevih, pa 
ćemo se s te strane na tu knjigu još osvrnuti. 

Pravopisni rječnik s pravopisnim pravilima. Drugo po¬ 
pravljeno i popunjeno izdanje. Priredio dr. Milovan Gavazzi. 
Kod nas je ta knjiga od prijeke potrebe. Nastojanje, da se 
naš jezik u govoru i pismu pročisti i dotjera, ostalo je do¬ 
sada kod nas samo želja pojedinih ljudi — redovno profe¬ 
sora, koji su radi te svoje težnje bili često i ismijani. Čistoći 
se jezika kod nas ne poklanja nikakova pažnja. Ne mislimo 
time reći, da vjerujemo, da će »Pravopisni rječnik« učiniti 
ovdje preokret, već smo samo htjeli upozoriti na jednu knji¬ 
žicu, koja bi dobro došla svakome našemu čovjeku bez ob¬ 
zira na zvanje kojim se bavi. 

Ovo je izdanje toga rječnika načinjeno prema I. izdanju 
te knjige iz g. 1916. u nečem skraćeno, a u nečem opet po¬ 
punjeno. Na početku su knjige neka pravila za valjano 
pisanje, zatim su najvažnija pravila za interpunkciju, a onda 
je rječnik, koji je ujedno i antibarbarus. Riječi, kojih se 
treba kloniti u jeziku, označene su zvjezdicom. G. je Ga¬ 
vazzi priredio ovo izdanje veoma brižno. 

UMJETNOST 

Koncertna kronika. U vrevi poklada kao da je zamuk- 
nula ozbiljna muzika. Nastade pravo natjecanje društava, 
klubova i udruženja svake ruke u priređivanju zabava, po¬ 
kladnih priredbi, plesova, igranki i t. d. Stranih umjetnika 


nema, dolazak je njihov otegoćen mnogim nepovoljnim pri¬ 
likama u pogonu koncertnog života, pa zato naše koncertne 
institucije dobivaju toliko veću cijenu. Radosna je činjenica, 
da su usprkos mnoštva najraznovrsnijih zabava, u koja grne 
svijet hrpimice, i te naše priredbe vrlo dobro posjećene, da 
ih i najšire općinstvo pravo razumije i rado posjećuje. 

9. februara VIII. intimno muzičko veče Glaz¬ 
benoga zavoda. Na programu kompozicije Musorg- 
s k o g a ; Dječje (sedam popijevki, sedam genijalnih genre- 
sličica iz dječjega svijeta, iz dječjega života; kako je čista 
duša, koja je stvorila ovu muziku); Slike s izložbe (niz kla- 
virskih kompozicija, u kojima je kompozitor dao izraz silnih 
impresija s izložbe radova pokojnoga prijatelja svoga); Pje¬ 
sme i plesovi smrti (mračne sablasne i veličajne popijevke, 
iz kojih se izvija sva tvoraa snaga autorove fantazije). Pje¬ 
vala je gđa. A. Quinz-Berndorfer, uz klavir g. dr. 
H. M i h a 1 o v i c h. 

11. februara XV. matineja Zagrebačke filhar¬ 
monije. Program je ovaj put bio osobito zanimljiv, jer ic 
u njemu bila napisana i prva izvedba jedne domaće simfo¬ 
nijske kompozicije. To je Simfonijski scherzo a-dur Kre¬ 
šimira Baranovića. Baranović je novim svojim 
djelom pokazao, da umije vanredno baratati svom orhestral- 
nom građom. Njegov orhestar zvuči vazda, u svim kombi¬ 
nacijama zvuk je pun pravoga ugođaja. Sama kompozicija, 
u kojoj se isprepliću u interesantnim kombinacijama karak¬ 
teristične teme, građena je u trodjelnoj formi; u srednjem 
dijelu (polaganiji tempo) osobito je fin ugođaj. Osim ovoga 
djela slušali smo Berliozovu Uvertiru »Carnaval ro- 
main« i Dvoržakovu Simfoniju »Z noveeho sveta«. Diri¬ 
gent je boio Krešimir Baranović. Orhestar je svirao 
lijepo (neke drvene svirale bile su opore). Filharmoničari 
vidno napreduju. Dr. B. Š. 

Hrvatsko kazalište proslavilo je u subotu 10. o. mj. jubi¬ 
larnom predstavom 25-godišnje umjetničko djelovanje jed¬ 
noga od svojih zanimljivih članova, kojemu već i vanjština 
i značajne obilježne crte u načinu prikazivanja uspjelih mu 
uloga ne bi dali ni naslućivati, da je prevalio već toliki niz 
godina u službi visoke dramatske umjetnosti. Za jubilarnu 
svoju predstavu izabrao je svečar I. R a i ć za nas novu stvar 
pod naslovom »Prolazni k«, komad u 3 čina, poljski na¬ 
pisao Bogdan, a u prijevodu J. Benešića. Sam uobičajeni 
način čestitanja svečaru prije početka predstave bio je inti¬ 
man, srdačan i darovima obilan, pri čemu su pred općin¬ 
stvom pročitane brojne brzojavne i pismene čestitke pune 
uzveličavanja glumačkoga i režiserskog umjetničkog rada, 
kojemu se je svečar kroz tih 25 godina svom dušom posvetio. 
Zanimljivost, kojom je općinstvo pratilo cijelu jubilarnu 
večer, nalazila je dostatne hrane i u samoj predstavi, jer je 
ta i svojim zadatkom kao i njegovom provedbom osobito 
s obzirom na izvrsnu igru samoga jubilarca znala osvojiti 
pažnju gledalaca i držati je do kraja napetom. Sam sujet 
inače već prilično mnogo izrabljivan u lijepoj knjizi ne bi 
doduše imao u sebi tolike zanimljivosti, kad ne bi pisac, 
koji, naglašujemo, sam nazivlje tu stvar »komadom« po¬ 
sebnim načinom i suptilnošću dijaloga znao unijeti u cijelu 
stvar posebno neko gledanje. Međutim od samoga zami¬ 
šljenog početka zavisi sva kasnija i uspjela i neuspjela 
strana toga komada : gospođi, koja se vratila netom s puta, 
dolazi uvečer zabludom tuđ nepoznat mladi čovjek, koji 
ne će da kaže ni kako se zove ni tko je ni što je, a ipak 
se ona s njim upušta u takav način razgovora, iz kojega 
prema piščevoj nakani imade izbiti klica ljubavi među te 
dvije osobe. Takav položaj žene između dva muškarca, jed- 

noga, koji se je već u njezinoj duši udomaćio, i drugoga, koji 
je pukim slučajem do nje došao, dovodi je do teške situa¬ 
cije, naime da se konačno imade odlučiti za jednoga od njih 
dvojice. Rješenje takove psihološki a i dramatski poteške 
situacije naišlo je u samoj predstavi na fatalno nerazumije¬ 
vanje, jer je onaj čas, kad ta žena u potpunoj napetosti išče¬ 
kivanja njezina odgovora, kojemu će od one dvojice poklo¬ 
niti ljubav, odgovara, da ljubi obojicu, prasnulo je gleda¬ 
lište u smijeh. Tako je barem po dramatskom efektu u naj- 
odličnijem momentu rješenja gornjega zadatka, promašio 
pisac ono, što je doista bio nakanio. No i bez obzira na to 
može se takav fatalni efekat i pustiti s vida, jer je pisac za 
opravdanje svoje teze postavio zapravo pojam ljubavi, kojoj 
se podaje ta žena, u dva oblika. Jedno je ljubav ova kod 
nas zemaljska, tjelesna, a druga je ljubav nadosjetna izvan 
prostora i vremena: to je ona, koju čovjek uz erotičko 
raspoloženje prema ljubljenom nekom biću, osjeća kao nešto 
nejasno, neodređeno, trajno iščekivano, nešto mistično. Taj 
dvojako postavljeni pojam ljubavi, prema kojemu se je našla 
i imala izjaviti gospođa Jana, služi piscu, da posebnim do¬ 
ciranjem i nekom apstraktnom doktrinarnošću dokaže sebi 
postavljenu tezu, da žena može u isto doba ljubiti dva čo¬ 
vjeka. Hoće li realizam i običajna zbiljnost ljudskoga života 
naći oblik, kojim bi se ljubav žene prema dvojici muška¬ 
raca mogla životno opravdati, drugo je pitanje; za nas je 
ovdje glavno, da uz tu poteškoću u rješenju takova pro¬ 
blema istaknemo posebnu dikciju, ljepotu stila, okretnost 
dijaloga i dobru karakteristiku osoba, kako ih je pisac u 
ovome »komadu« proveo. 

Naši su se umjetnici trsili da što bolje istumače piščeve 
misli. Napose je gđa. Kernic pomno izradila ulogu Jane, te 
se osobitim finesama tako istakla u nekoliko momenata, 
da bismo mogli ulogu Jane držati za jednu od njezinih naj¬ 
boljih kreacija. Jednako je gđa. Mihičić bila dobra u ulozi 
Štefe, dok se napose mladić g. Raića imade istaći kao 
jedna od rijetkih pomno izrađenih i osobito karakteriziranih 
njegovih uloga. G. Raić kao da je naručio za svoj jubilej 
ovaj »komad«, jer je u ulozi mladića imao priliku, da po¬ 
kaže baš ono, u čemu je on svagda velik. 

BILJEŠKE 

Dvadesctpetgodišnjica umjetničkoga rada Iva Raića. Ima 

ljudi, koji su uvijek mladi: ili tako izgledaju ili se tako osje¬ 
ćaju. Ako se to dogodi kod glumca, onda je to za njega bez¬ 
uvjetno dobit, on će to svoje svojstvo mladosti moći dobro 
upotrijebiti u svojoj umjetnosti, pa će tek jubileji sjećati i 
njega i publiku, da se nanizao već lijep broj godina od nji¬ 
hove mladosti, a da toga nijesu ni opazili. Tako je i s Ivom 
Raićem. Svi ga mi već dugo poznamo, već ga dugo pamtimo, 
ali je vijest o njegovu jubileju ipak sve nas osupnula. Zar 
je već četvrt vijeka, otkada znamo za njega? A ipak je tako. 
Taj naš »dječak« mladenačkog izgleda s posrebrenom kosom 
slavi eto već dvadesetpetu godišnjicu svojega umjetničkoga 
rada. — Polovica tih godina tijesno je vezana s radom na¬ 
šega kazališta, pa Raić u razvoju naše kazališne umjetnosti 
nema neznatnih zasluga. On ide bez sumnje u red onih naših 
glumaca posljednjih decenija, koji su svoj glumački poziv 
shvaćali uvijek samo s umjetničke strane, koji su učinili 
s mnogo dobre volje, ambicije, ljubavi i neumornim radom 
toliko, da su naknadili ono, što možda nemaju od prirode, 
pa su po tome baš po svojoj zasluzi pretekli često i one naj¬ 
darovitije. 


Raić je došao u zagrebačko kazalište već posve spreman 
i gotov umjetnik. On je to bezbroj puta i pokazao i dokazao. 
Prezreo je slavu* koju je ubirao već na stranim svjetskim 
pozornicama, i vratio se u domovinu, kojoj je poklonio svoju 
umjetnost, svoje sile, svega sebe nastojeći u svakoj prilici 
da dade sve, što ima. Kao glumac, kao režiser i kao rav¬ 
natelj drame pokazao je svoj protančani ukus, smisao za 
umjetnost i ljubav za pozornicu, tri odlike, koje su učinile, 
da je Raićevo ime danas tako usko vezano o naše kaazlište, 
da se od njega ne može dijeliti. 



Jubilej Raićev ujedno je jubilej i našega kazališta, a na¬ 
pose naše drame. Publika, koja je najbolje mjerilo za vrijed¬ 
nost pojedinih umjetnika, pokazala je svečaru svoje potpuno 
priznanje. Slava je ta bila topla, iskrena i odana onako, kaKo 
je Raić odan svojim daskama i publici. Bez službene uko¬ 
čenosti i službenoga stila bila je ta slava iskreni odraz za¬ 
hvalnih srdaca svečaru za sve ono, što je u teškom svom 
i patničkom zvanju umjetnika-glumca Raić već dao i što će 
još dati. 

Ovogodišnje zabave. Tečajem ovih poklada priređeno je 
u Zagrebu sijaset zabava, koje su bile sve dobro posjećene 
i odbacile priređivačima i materijalnu dobit. Pored svega 
toga dobro su bili posjećeni i koncerti i kazalište tako, da 
se gotovo nije ni opažalo, da je sezona plesova i zabava. 
Prošle je sedmice priredila takovu zabavu i »Hrvatska žena«, 
pa je tom prilikom tajnica društva gđa. Slava Fiirst održala 
lijep, zanosan i pjesnički govor, kojim je pozdravila pri¬ 
sutne. I ostalim biranim rasporedom razlikovala se ta za¬ 
bava od drugih, pa je imala posve drugi značaj nego obične 
pokladne zabave. Priređivačice su sav čisti dobitak podije¬ 
lile zagrebačkim hrvatskim kulturnim i prosvjetnim dru¬ 
štvima. 


Izdavači i vlasnici: Dragutin Nemct i drugovi. 


Tisak »Tipografije« d. d., Zagreb, 

















Ilustrirane ftnjige za djecu: 

Vujec Grga: PETRICA KEREMPVH. 

Josip Milaković: LIJAN GABOR i MIŠAN CVIJO. 

Naručuju se kod Društva hrvatskih srednjoškolskih profesora 
ZAGREB, Medulićeva ulica br. 33. 


Zafittjevajte cjenifi 

kosmetiških preparata za njegu i 
poljćpšavanje lica, finih sapuna, 
pudera , parfuma i kremova iz ; 

Jlobiliot- 

drogerije, Ilica 3H 


INDUSTRIJA ŽELJEZNE ROBE D. D. 

Ali 

ZAGREB 

Patrinfska ulica 3 
Telefon 7-43 

Proizvodi: svakovrsno željezno pokućtvo, peći, 
štednjake i dijelove istik, tačke, želj. prozore, 
stube, ograde kao i raznu drugu željeznu robu. 
Cijene vrlo umjerene, a izvedba solidna i brza. ig 



ŠEŠIRE 

Vodeća marka Istoka 

„ETO” 

I. Jugoslavenska 
ivornica kosmetfickih preparata 


VloSKsa ulica 125. 


telefon bsv 10-22. 


NmQa svoje nainovije hosmetiCke preparate: 


Shampoon u omotima. 

Prašak za bijele cipele, 

Shampoon tekući, 

Rouge tekući, 

Poudre u 4 boje, 

Rouge čvrsti, 

Poudre špec'al, 

Sol za kupke, 

Poudre na kilograme, 

Baby Poudre, 

Poudre u kamenu. 

Prašak proti znojenju, 

Prašak za zube, 

Briliantine tekući, 

Pasta za zube, 

Briliantine u teglama, 

Parfumi, 

Briliantine u tubama, 

Eau de Cologne,* 

Pomada za usne, 

Eau de Cologne Russe,* 

Crnilo za obrve, 

Eau de Bouleau 

Manicurette, 

(Birkenwasser) 

Huile de Noisette, 

Eau de Quinine,* 

Huile de Bardanc, 

Bay-Rum,* 

Vinaigre de Toilette, 

Crema za lice, 

Coniferensprit, 

Stipsa za brijače. 

Lotion de Lilas, 

Sapun za brijače, 

Spužve od gume. 



Preporučamo naše parfume u najnovijim mirisima i u elegant¬ 
nim brušenim bocama, koji su ravni francuskim parfumima. 

Proizvodi označeni sa zvijezdom dobiju se u pol-lit. bocama. 

Naše rabljene prazne boce kupujemo. 

Tražite naš najnoviji cjfcnih. dobijete da badava! 
Roba se razašilje i pouzećem! Dobiva se svagdje. 


Tisak »Tipografija« d. d., Zagreb. 









